Koulzad "brezhonekaat da banell" !\nCommuniqué de presse de Ai'ta ! Kreiz Breizh (porte parole Collectif) publié le 6/06/16 0:46\ntennet eus levrig an Ofis\nE 2010 e oa bet skignet ul levrig anvet «Ar panellerezh-hent divyezhek» (reolennoù, teknikoù, skouerioù) get Ofis ar brezhoneg d'an holl gumunioù o doa sinet ar garta « Ya d'ar brezhoneg» ha d'an departamantoù.\nMeneget e oa e-barzh an teul-mañ penaos lakaat divyezhek ar panelloù-polis pe c'hoazh ar panelloù da c'hortoz (skouerioù pajennoù al levrig dindan).\n6 bloaz goude, e-touez ar 185 kumun o deus sinet ar garta «Ya d'ar brezhoneg» n'eus nemet 3 c'humun o deus divizet monet war an hent-se e Breizh a-bezh !\nDaoust m'emañ divyezhek seurt panelloù er rannvroioù all en Europa ma vez doujet da vat ouzh ar yezhoù bihanniver (Euskadi, Bro Gembre..), emañ Yann pell eus e gazeg e Breizh ! Moian zo muzuliñ get seurt traoù, ne ya ket war-raok a-walc'h an traoù evit ar yezh e Breizh ! Peadra da vout ankeniet da vat evit he dazont !\nGervel a reomp pep breton ha bretonez d'ober un draig evit ar yezh ha brezhonekaat ur banell !\nLañset eo bet ur rummad a begsunioù nevez gant ar panelloù polis 'vez kavet ar muiañ : « Lezit da dremen».\nTu vo dindan berr da brenañ en linenn ar pegsunioù-se. E c'hellit o zapout diouzhtu en ur gas ur postel d'ar strollad.


(Adkaset eus Bell UH-1 Irokoa "Huey")\nSoudarded amerikan Gi e brezel Vietnam o tiskenn eus ur Bell UH-1 Irokoa "Huey".\nAr Bell UH-1 Iroquois lesanvet "Huey" a zo ur viñsaskell amerikan sevenet ha produet gant an embregerezh Bell Helicopter diwar ur goulenn eus al lu amerikan.\nAr wech kentañ ma voe implijet en ur brezel gwirion e voe e-pad brezel Vietnam, setu ma chom stag he skeudenn ouzh ar brezel-se.\nAnv ofisiel kentañ ar viñsaskell e oa an HU-1 (evit Helicopter Utility) a roas al lesanv "Huey". E miz Gwengolo 1962 e voe kemmet an anv en UH-1, met al lesanv "Huey" a chomas, ha gantañ e veze graet gant soudarded al lu amerikan. E-tro 7 000 biñsaskell UH-1 a voe implijet e-pad brezel Vietnam.\nA-raok brezel Vietnam[kemmañ | kemmañ ar vammenn]\nUH-1E oc'h amheuliata bigi e Vietnam er bloavezh 1968\nE 1952 e sav ar soñj gant al lu amerikan kaout ur viñsaskell nevez evit ar gefridi dezougen yerc'hed pe medical evacuation (MEDEVAC). Sklaer eo e oa re vras ha re bonner ar biñsaskelloù a oa betek neuze ha dreist-holl re ziaes da implij ha da zerc'hel e ratre vat.\nE 1953 eo klozet listenn an obererezhioù a vez goulennet digant ar viñsaskell nevez. Departamant ar brezel a ginnigas neuze ur gevrat. 20 embregerezh amerikan a glaskas sevel ar viñsaskell a blijfe ar muiañ d'al lu amerikan, hag en o zouez e oa Bell Helicopter hag e viñsaskell stumm 204. Kaman Aircraft a ginnige ar stumm biñsaskell H-43. E-miz C'hwevrer 1953 e roas al lu amerikan da c'houzout petra e oa e choaz, ha goulenn a reas digant Bell Helicopter teir skouerenn eus e viñsaskell stumm 204 dindan an anv XH-40.\nUn "Huey" e-kerzh emgann Ia Drang Valley, brezel Vietnam\nBrezel Vietnam[kemmañ | kemmañ ar vammenn]\nAn 9 biñsaskell gentañ urzhiet a voe prest adalek an 23 a viz C'hwevrer 1955 dindan an anv HU-1 evit "Helicopter Utility". Ar c'hentañ nijadenn eus an XR-40 a voe graet d'an 22 a viz Here 1956 gant ur c'heflusker Lycoming T-53-L-1 a 700 jav. E miz meurzh 1960 e vez roet urzh da gregiñ ar broduadur.\nBoaz al lu amerikan a oa reiñ anvioù meuriadoù Indianed a choazas an anv Iroquois (Irokoa) d'ar viñsaskell nevez. E 1962, pa voe adreizhet gant ar Pentagone da envel an traoù e voe cheñchet an anv ofisiel en UH-1 "Iroquois".\nAn HU-1A (kemmet e anv da c'houde e UH-1A) a zo erruet da zigentañ tout e-touez ar 101st Airborne Division e Fort Campbell, Kentucky. Da c'houde ez eo bet pourchaset an 82nd Airborne Division hag ar 57th Medical Detachment. Ma ne oa nemetken un taol-esa e cheñchas buan an traoù dre hanterouriezh al lu amerikan a felle dezhañ kas ar 57th Medical Detachment war tachennoù emgann ar Vietnam, setu ma'z erruas eno e miz Meurzh 1962.\nBuan e teu an UH-1a "Huey" da vezañ arouez strivoù Amerika da vont war-zu Azia dreist-holl etrezek bro Vietnam. Dre-se e teuio ivez an Huey da vezañ ar viñsaskell ar muiañ anavezet dre ar bed holl.\nMeur a bal a zo bet roet d'ar viñsaskell e-pad ar brezel. Ma oa an hini pennañ bezañ un doare dezougen bliv evit ar soudarded gloazhet da gentañ hag o vont war zu an talbenn pe da zouarañ a-dreñv an enebourien buan ez eus bet kavet kefrifioù all.\nUnan anezho a zo bet an nijoù tagañ. Araok ar bloavezh 1962 e oa kroget dija pep kompagnounezh soudarded Amerikan o kaout biñsaskellioù Huey da ouzhpennañ armoù dindan un doare troad-ha-troad. "Frogs" or "Hogs" a vezo graet d'eus ar re o kaout roketennoù ha "Cobras" pe "Guns" pa ne vije nemet mindrailherezoù warno. Ar bisaskellioù hep armoù paneveken daou a M-60, unan a-bep tu da bed dor a veze graet "Slicks" anezho hag a oa implijet dreist-holl gant ur c'hefridi kas-adkas soudarded mac'hagnet (Medevac) pe kas-adkas soudarded.\nE-kerzh brezel Vietnam 7,013 UH-1s o deus bet nijet ha 3,305 a zo bet distrujet. 1,074 blenerien a zo marvet gant 1,103 soudarded an ekipachoù. Kalonek e oa ar soudarded-se rak ne oa ket ral bezañ taget gant tennoù ar Viet Cong kuzhet er janglenn dru ha dreist-holl pa veze ret mont da adpakañ soudarded an troadegiezh bac'het e-tal ur strollad enebourien kreñvoc'h kement-mañ o vezañ dindan tennoù. Al letanant an USAF, James P. Fleming a zo ar blenier bisaskell "Huey" anavezetañ bet eo bet enoret gant ur Medal of honor (Medalenn a enor) evit un nij brezel sevenet gantañ d'ar 26 a viz du 1968.\nUn UH-1H o touarañ e-kerzh un nij-brezel e Vietnam, bloavezh 1970.\nTour of Duty Born to Be Wild\nAdtapet diwar « https://br.wikipedia.org/w/index.php?title=Bell_UH-1_Iroquois&oldid=1616699 »\nMekanikoù-nij brezel Vietnam\nKemmoù diwezhañ degaset d'ar bajenn-mañ d'an 1 C'hwe 2015, da 03:54.


Rodiom - Wikipedia\nRuteniom – Rodiom – Palladiom\nNiver atomek 45\nAozadur elektronek [Kr] 4d8 5s1\nSkin atomek 134,5\nTolz atomek 102,90550\n1 gram poultr, 1 g gwasket, 1 g poultr adteuzet\nUn elfenn gimiek eo ar rodiom ; Rh eo e arouez kimiek, 45 e niver atomek ha 102,905 e dolz atomek. Ur metal ardreuzat eo.\nTeskad ar palladiom (TaP) a reer eus ar metaloù ardreuzat 45Rh, 44Ru, 46Pd, 76Os, 77Ir ha 78Pt.\nUnan eus ar metaloù ralañ en Douar eo ar rodiom, alese e briz uheloc'h eget hini an aour ; diaes eo e dennañ eus kailhoù ma vez kemmesket gant palladiom, platin, argant hag aour.\nNebeut-tre ag elfennoù eus TaP a vez tennet eus an douar, war-dro 400 tonennad e 2011, enno un 20 tonennad rodium hepken a vloaz da vloaz. Eus Suafrika e teu ar rodiom dreist-holl (war-dro 80 %), heuliet gant Rusia. Diwar skiriadur derc'hanel izotop an uraniom-235 235U e teu rodiom, neuze e c'hallfed e genderc'hañ dre implijout uraniom kozh ar c'hreizennoù nukleel ; ret e vije avat mirout izotopoù skinoberiek ar rodiom degadoù-pad a-benn izelaat o skinoberiegezh, ar pezh na dalvezje ket ar boan hervez reolennoù an armerzh.\nGant ar c'himiour saoz William Hyde Wollaston e voe hiniennekaet ar rodiom e 1803, diwar un tamm kailh platin deuet eus Suamerika. Eus an henc'hresianeg ῥόδον rhodon, "liv roz" e teu an anv rodiom.\nUr metal kalet liv an argant eo ar rodiom, 12,45 g/cm3 e zouester. E 1 964°C e teuz, en ur lonkañ oksigen a vez advannet en aergelc'h pa zistro ar metal da galet. E 3 695 °C e verv.\nUhel eo disvannusted ar rodiom, da lavaret eo ez adkas an darn vuiañ eus ar gremm a sko outañ (gwarellvaez pe c'houloù.\nNe c'haller ket oksidañ ar rodiom, zoken dre e dommañ ; ne vez taget gant trenkenn ebet, hogen tu zo d'e zileizhañ un tammig en dour real (HNO3 + 3HCl).\nPetra bennak ma 'z eo + 3 niver oksdidadur ar rodium peurliesañ ez eus bet gwelet stadoù + 0 betek + 6.\n103Rh eo an izotop nemetañ a gaver en natur a-douez ar 25 skinizotop a anavezer, eus 93Rh betek 117Rh.\nGreanterezh : 80 % eus ar rodiom a vez kenderc'het a ya da fardañ emdroerioù treluskel evit ar c'hirri-tan a-benn digreskiñ ar saotradur. Er gwer e lakaer rodiom ivez, war ar melezourioù pergen en abeg d'e disvannusted uhel. Lakaet e vez e kendeuzadoù platin ha palladiom evit ma ne verglfent ket ; en ardivinkoù a labour e gwrezverkoù uhel (fornioù da fardañ gwer, da skouer) ez arverer ar c'hendeuzadoù-se. Kenstokoù tredanel a vez gwisket gant rodiom evit na verglfent ket.\nBravigerezh : plakennet e vez an aour gwenn gant rodiom evit ma vije skedus, hag an argant evit ma ne vije ket oksidet. Lod bravigoù ker-ruz zo e rodiom penn-da-benn daoust da galeter ar metal-se.\n↑ United States Geological Survey (en) Liamm oberiant 19 HER 12\nAdtapet diwar « https://br.wikipedia.org/w/index.php?title=Rodiom&oldid=1899499 »\nKemmoù diwezhañ degaset d'ar bajenn-mañ d'an 5 Ebr 2021, da 13:42.


kontadennoù | Soubenn ar geek\nDielloù evit kontadennoù\nPosted in Levrioù bannoù-treset with tags beajiñ, kontadennoù, labour, spiañ on Mae 2, 2015 by geekezig\nUr spin-off eus Fables eo Cendrillon. Daou istor a zo el levr : Bons baisers de Fableville ha Les Fables sont éternels. Heuliet e vez Luduennig neuze en hec’h avanturioù spierez. James Bond penn-da-benn, gant un tamm prantadoù o paotreta ha tout. Beajet ‘vez kalz, fentus ha dudius eo ar chabistroù-mañ. Gant pep istor e vez dizoloet ivez labourioù a oa bet kaset da benn gant Luduennig a-raok, da vareoù all. Ur spin-off efedus ha plijus!\nIstor gant Chris Roberson (diwar tudennoù Bill Willingham), tresadennoù gant Shawn McManus. Embannet e galleg e ti Urban comics (dastumad Vertigo) d’ar 5 a viz Kerzu 2014.\nFables 16 – La grande alliance\nPosted in Levrioù bannoù-treset with tags kontadennoù, lennegezh on Even 2, 2014 by geekezig\nUn doare “cross-over” eo al levrenn-mañ, gant chabistroù o tont eus avanturioù Jack of Fables pe c’hoazh The Literals (a zo kentoc’h doareoù filmoù pe lennegel evel ar western, ar skiant-faltazi hag all). Daoust din kavout fentus an teir c’hoar am eus kavet e oa da vat forzh petra an istor, un doare parodienn e seblante bezañ zoken! Dipitus-tre, spi ‘m eus e vo gwelloc’h al levrennoù o tont neuze!\nDastumadenn : Fables #83–85, Jack of Fables #33–35 and The Literals #1–3. Istor gant Matthew Sturges ha Bill Willingham, tresadennoù gant Russel Braun, Mark Buckingham ha Tony Akins. Embannet e galleg gant Urban Comics, d’ar 24 a viz Eost 2012.


nevez - Wikeriadur\nGwelet ivez : nevez-\nDiwar neuid en henvrezhoneg.\nMeneget er C'hatolikon (neuez).\nDa geñveriañ gant an anvioù-gwan newydd en kembraeg, noweth en kerneveureg, nua en iwerzhoneg, nouios en galianeg.\nDegouezhet n'eus ket pell.\nAl loar nevez.\nGraet n'eus ket pell amzer.\nEn doare-skrivañ etrerannyezhel e vez skrivet newez.\nalamaneg : neu (de)\nesperanteg : nova (eo)\ngalleg : nouveau (fr) , neuf (fr)\nitalianeg : nuovo (it)\nkembraeg : newydd (cy)\nkerneveureg : noweth (kw)\nsañskriteg : नव (sa) (nava)\nsaozneg : new (en)\nAn [s] dibenn a vez distaget e Bro-Leon hepken.\nGwelet kartenn an ALBB.\nnevez varvet pe nevez-varvet\nnevez vet pe nevez-vet\nnevez c'hanet pe nevez-c'hanet\nEus an traoù kozh em bez soñj, eus an traoù nevez-dremenet n’em bez ket. TBP 3/192\nnevez liester: nevezioù\nHemañ n'eo ket un nevez mat, un nevez bihan eo. — (Jules Gros, Le trésor du breton parlé Deuxième Partie, 1970, p. 377.)\nEn nevez bras all e oan bet oc'h ormela, — (Jules Gros, Le trésor du breton parlé Deuxième Partie, 1970, p. 377.)\nMa ne dorr ket an avel diwar an nevez a vo dirgwener ne vo mann en douar, — (Jules Gros, Le trésor du breton parlé Deuxième Partie, 1970, p. 518.)\nMe am eus graet un nevez mat en nevez all, — (Jules Gros, Le trésor du breton parlé Deuxième Partie, 1970, p. 377.)\nGant an nevez bras diwezhañ e oa tremen mil den en aod oc’h ormela, — (Jules Gros, Le trésor du breton parlé Deuxième Partie, 1970, p. 540.)\nTri deiz goude an nevez e vez ar mor en e wellañ. — (Jules Gros, Le trésor du breton parlé Troisième Partie, 1974, p. 117.)\nsaozneg : tide (en)\ngalleg : marée (fr)\nAdtapet diwar « https://br.wiktionary.org/w/index.php?title=nevez&oldid=317747 »\nKemmoù diwezhañ degaset d'ar bajenn-mañ d'an 7 Gou 2021, da 16:00.


film sinaat | Korn an dudi\nPosts Tagged ‘film sinaat’\nPosted: 23 Mae 2013 in Sinema\nTikedennoù:film polis, film sinaat\nUr film sino-gall eo Mystery, sevenet gant Lou Ye ha skignet e salioù ar c’hwec’hkorn adalek miz meurzh.\nKinniget eo bet e Cannes warlene, er rummad « Un certain regard ».\nUn asez film polis eo, pe kentoc’h ur film du lakaomp (1e38mn), ha du mat.\nKregiñ ra ar film gant marv ur plac’h yaouank, flastret gant un oto.\nHogen, poan en deus ar poliser e karg d’eus an enklask krediñ e tezenn ar gwallzarvoud. Ne oar ket re perak ervat, met santout a ra ez eo biziez an afer-se. Hag eñ da furchal…\nE-keit-se e vev trañkilik Lu Jie, ur vamm laouen, he zamm buhez gant he bugel hag he gwaz. Erfin, betek ma welfe dre zegouezh Yongzhao kuitaat ul leti gant ur goantenn. Distrujet eo pa gompren e vev ‘benn ar fin he gwaz ur vuhez doubl.\nUr wech kroget ar film n’haller ket chom hep kaout c’hoant heuliañ an istor(ioù) ha goût petra c’hoarvezo.\nKoulskoude, ma ‘z eo dedennus Mystery n’haller ket lâret ez eo « plijus » rak diaes mat eo da sellet. Ur film kriz eo, gant prantadoù fromus ha feulster, feulster spered ha korf (ur prantad gwall dic’houzañvus a zo, ur vaouez a oa em c’hichen er sine zo darbet kuitaat ar sal a-raok azezañ en dro ‘benn ar fin).\nBarrek eo an aktourien, dreist-holl Hao Lei (a c’hoari tudenn Lu Jie) hag ar sonerezh, brav-tre (gant Jóhann Jóhannsson), a ya mat gant ar film.\nN’eo ket filmet fall met un nebeut dibaboù seveniñ a zo iskis. Perak diskwel deomp meur a wech prantad ar gwallzarvoud ? Ha perak filmañ se en uspun dindan nouspet korn disheñvel ? Ur yalc’had evit an efedoù ispisial a oa da zispign marteze ? Ne zegase ket kalz tra d’am meno. Iskis…\nUr brav a film eo Mystery met ur film kriz, hep tamm spi ebet, ur film a lak an arvester diaes. Ur gwir flac’had. Chom a reer badaouet ur frapad o kuitaat ar sine…


Gwidel - Wikipedia\nGwidel e genoù al Laeta.\n11 767 ann. (2019)\n47° 47′ 29″ Norzh\n3° 29′ 14″ Kornôg / 47.7913888889, -3.48722222222\nGwidel a zo ur gumun eus Breizh, pennlec'h kanton Gwidel e departamant ar Mor-Bihan.\n2.2.3 Brezelioù didrevadennañ\n2.3 XXIañ kantved\n3.1 Bezioù ar C'hommonwealth e bered Gwidel\nD’ar 27 a viz Meurzh 2007 e oa bet votet ar garta Ya d'ar brezhoneg gant kuzul-kêr ar gumun.\nSkolioù divyezhek a zo eno abaoe 1991.\nE distro-skol 2021 e oa enskrivet 157 skoliad er c'hlasoù divyezhek (14,2 % eus skolidi ar gumun evit a sell ouzh ar c'hentañ derez)\nMelestradurezh: krouet e voe kumun Gwidel e 1790. Gant al lezenn eus an 23 a viz Eost 1790 e voe lakaet Gwidel da benn ur c'hanton, hini Gwidel; teir c'humun a oa ennañ: Gwidel (pennlec'h), Kewenn ha Plañvour, e Bann Henbont. Diskaret e voe Kanton Gwidel gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe kumun Gwidel e Kanton Pont-Skorf e 1801 gant an hevelep lezenn. Lakaet e oa bet en Arondisamant an Oriant krouet e 1800.\nFeulster e 1793: skrapet e voe daou ofisour kumunel, ne voent ket adkavet, drouklazhet e voe ar barnour a beoc'h.\n168 gwaz eus ar gumun a gollas o buhez abalamour d'ar brezel, d.l.e. 3,88 % eus he foblañs e 1911.\nMonumant ar soudarded c'hall bet lazhet en Emgann ar Pemp-Hent\nD'ar 21añ a viz Mezheven 1940, er Pemp-Hent, e oa bet eus un emgann etre ar soudarded c'hall hag ur golonenn alaman o tont eus tu Kemper evit mont etrezek an Oriant; ar gêr-mañ a ranke bout difennet diwar urzh ar gouarnamant gall daoust d'an arsav-brezel da zont, dre ma oa ur porzh-brezel; padout a reas teir euriad, tri ofisour gall ha tri soudard eus ar 111vet Rejimant Kanolierezh Trevadennel hag eizh milour (daou is-ofisour ha pevar soudard) alaman o vezañ lazhet.\nPevar c'harr-nij Typhoon Ib eus aerlu ar Rouantelezh-Unanet (Royal Air Force) a gouezhas e Gwidel e penn-kentañ 1944, unan d'ar 31añ a viz Genver, daou d'ar 15 a viz C'hwevrer hag unan d'an 22 a viz C'hwevrer; lazhet e voe an nijourion, tri anezhe a voe beziet e bered ar gumun, ne voe ket kavet korf an hini diwezhañ;\nD'ar 7 a viz Even 1944 e kouezhas ur c'harr-nij (Spitfire LFIX marilhet MJ554 ha kodet AU-?) eus ar Royal Air Force nepell eus Gwidel; mervel a reas e nijour ha douaret e voe e Bayeux War Cemetery;\nD'an 13 a viz Even 1944 e kouezhas un nijerez B-24 eus aerlu SUA (United States Army Air Forces) e Gwidel; lazhet e voe eizh nijour eus he faread, an daou nijour all a voe tapet gant an Alamaned.\nD'ar 27 a viz Gouere 1944 e kouezhas un nijerez (Mosquito NF XIII marilhet MM450 ha kodet DZ-?) eus ar Royal Air Force e Gwidel; an daou nijour a varvas.\nMervel a reas 46 den abalamour d'ar brezel;\nE Sankenn an Oriant edo ar gumun; dieubet e voe Gwidel d'an 10 a viz Mae 1945 goude emzaskoridigezh an Alamaned.\nBrezel Indez-Sina: eizh gwaz a varvas;\nBrezel Aljeria: tri gwaz a varvas.\nE miz Here 2018 ez eus bet kaoz eus babigoù Gwidel ganet dizorn pe divrec'h.\nIliz katolik Sant Pêr ha Sant Paol, XIXvet kantved\nChapel Ar Vadalen, XIXvet kantved\nChapel Sant Laorañs, XVIvet kantved\nChapel Sant Mikael, 1897, kloc'hdi eus 1774\nBezioù ar C'hommonwealth e bered Gwidel[kemmañ | kemmañ ar vammenn]\nBezioù ar C'hommonwealth e bered kumun Gwidel\nDianav (kontet e niver o bro dija) 11\nKarrnijourion e oant holl, nemet daou vartolod eus Morlu ar Rouantelezh-Unanet. Marvet int e-pad an Eil Brezel Bed.\nBeg al Laeta er Pouldu\nAr stêr Laeta a ra ar vevenn etre Kloar-Karnoed ha Gwidel (a-gleiz)\nWar aod ar Meurvor Atlantel ha war lez ar stêr Laeta emañ Gwidel.\n1995 → bremañ François Aubertin Bodadeg evit ar Republik da gentañ, Unvaniezh evit ul Luskad Poblel war-lerc'h ha MoDem bremañ\n1983 1995 André Kerihuel CDS\n? 1983 Louis Le Montagner CNIP Kannad, Senedour\n? ? Jean de Polignac\nAlamagn Pulheim 1969\nIwerzhon Carraig Uí Leighin 1987\nRoumania Negrești-Oaș 1996\nJean de Polignac, bet maer ar gumun.\nJean Jaffré, den-a-iliz ha politikour gall, d'an 11 a viz Ebrel 1896.\n(br) Gwidel war lec'hienn Geobreizh\n↑ Distro-skol ar c’helenn divyezhek\n↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 128\n↑ Cassini - EHESS - Gwidel - Fichenn ar gumun\n↑ Jean-Louis Debauve, La Justice révolutionnaire dans le Morbihan, e ti an aozer, Pariz, 1965, pajenn 275\n↑ Roger Leroux, Le Morbihan en guerre 1939-1945, Imprimerie de la Manutention, Mayenne, 1991, pajennoù 22-27\n↑ Roger Leroux, Le Morbihan en guerre 1939-1945, Imprimerie de la Manutention, Mayenne, 1991, pajennoù 606 ha 607\n↑ Aerlu:77 (9 anezhe chomet dianav)\nMorlu: 2 (1 anezhe chomet dianav)\nAfrika ar Su: 1\nRodezia ar Su: 2\nAdtapet diwar « https://br.wikipedia.org/w/index.php?title=Gwidel&oldid=1970957 »


Charlotte-Aglaé d'Orléans - Wikipedia\nCharlotte-Aglaé d'Orléans (1700-1761), lesanvet Mademoiselle de Blois, hag anavezet evel Carlotta Aglae di Borbone-Orléans en italianeg, a oa ur briñsez c'hall, merc'h da rejant Bro-C'hall, Philippe d'Orléans (1674-1723) , hag a deuas da vout dugez Modena.\nDugez Modena en Hebe. Poltred gant Pierre Gobert. Kastell Versailhez.\nSkoed an dugez\nGanet e oa e Pariz e miz Here 1700. Trede merc'h Philippe d'Orléans (1674-1723) ha Françoise Marie de Bourbon (1677-1749), e oa. Ne oa ket ur goantenn, met speredek e oa ha lemm he zeod. Karet e oa gant he zad, hogen savet fall e voe, dre lezober.\nEn ul lizher ganti, kaset da zug Richelieu, e tamall d'he zad bezañ bet darempredoù gwadorgedek ganti, dezhi da c'houzout digantañ piv e oa ar Mask houarn ; arvar zo diwar-benn gwirionded al lizher-se rak kemend-all a voe kontet diwar-benn he c'hoar Dugez Berry, a vije deuet da vout serc'h, hervez an istorour Jules Michelet, d'ar Rejant evit gouzout ar wirionez diwar-benn ar sekred-se.\nE 1717, da 17 vloaz eta, he devoe un darempred gant dug Richelieu, petra bennak ma oa he c'heniterv Mademoiselle de Charolais en sell dazimeziñ dezhañ; kontet eo an istor en eñveronennoù baron Besenval.\nE 1719 e voe bac'het an dug gant tad Charlotte dre m'en devoa kemeret perzh en irienn Cellamare: mont a reas-hi d'e welout d'e vac'h ha goulenn digant he zad pardoniñ dezhañ, dezho da zimeziñ. A-benn ar fin e teuas a-benn da lakaat dieubiñ an dug gant ma'z aje-eñ d'an harlu ha ma ne zimezje-hi ket dezhañ.\nUr pennadig e voe kaoz ivez d'he dimeziñ da roue Sardigna, hogen mont a reas an afer da fall. He mamm-gozh Elisabeth Charlotte von der Pfalz (1652-1722) an hini a voe kaoz, rak bet e oa o kontañ da Rouanez Sardigna, he merc'h-kaer, ne veze ket fur emzalc'h an danvez-pried. Ret e voe mont da lec'h all da glask fred eta.\nDimeziñ he bugaleAozañ\nAet e oa dug Modena, Rinaldo d'Este e-barzh an emglev etre ar Rejant gall ha Bro-Saoz, ha roet e oa bet dezhañ dorn Charlotte-Aglaé evit e vab Francesco III d'Este (1698-1780). E 1720 e voe graet an eured. Ur pikol argouroù he devoe, 1,8 milion a lurioù, savet evit an hanter gant he c'henderv roue, Loeiz XV dindan gulatoriezh ar Rejant.\nNav bugel he doe Charlotte-Aglaé :\nAlphonse (1723-1725), marvet da zaou vloaz ;\nFrançois Constantin (1724-1725), marvet da ur bloaz ;\nMaria Teresa (1726-1754), a zimezas en 1744 da Louis Jean Marie de Bourbon, dug Pentevr (1725-1793) ;\nErcole Rinaldo (1727-1803) ;\nBéatrice (1731-1736), marvet da bemp bloaz ;\nMarie Fortunée (Maria Fortunata) (1734-1803) a zimezas en 1759 da Louis-François de Bourbon, priñs Conti (1734-1814) (hag a zizimezas en 1775) ;\nBenoît Philippe (Benedetto Filippo) (1736-1751), marvet da 15 vloaz ;\nMarie Élisabeth (1741-1774).\nHir e kave Charlotte-Aglaé hec'h amzer e Modena, petra bennak ma teuas dug Richelieu d'he gwelout, hag eñ gwisket evel ur marc'hadour bale-bro. He seizh gwellañ a reas da guitaat an dugelezh, ha divec'hiet e voe an holl ouzh he gwelout o vont kuit. Siwazh dezhi, ne voe ket tomm an degemer el lez c'hall gant ar roue Loeiz XV, pan he redias da vevañ e Pariz, er sioulder, ha pell diouzh e lez.\nMervel a reas e Pariz, e Palez al Luxembourg e 1761.\nAdtapet diwar « https://br.wikipedia.org/w/index.php?title=Charlotte-Aglaé_d%27Orléans&oldid=1956109 »\nKemm diwezhañ d'an 15 C'hwe 2022 da 10:05\nKemmoù diwezhañ degaset d'ar bajenn-mañ d'an 15 C'hwe 2022, da 10:05.


Pajenn:Perrot - Bue ar Zent.djvu/830 - Wikimammenn\nPajenn:Perrot - Bue ar Zent.djvu/830\nbezañ ar c’hentañ abostol a zibabas hon Zalver. Eun devez ma oa Yan, mab Zebede, hag hen gant Yan-Vadezour, o mestr, e klevjont anezan o lavaret en eur ziskouez Jezuz-Krist : « Setu aze Oan Doue. » Dioustu en em zistagjont dioutan evit heuilh Mab Doue. Heman, o vezan distroet, hag o welet aneze o vont war e lerc’h, a lavaras : « Petra glasket ? » Hag e respontjont d’ezan : « Rabbi, da lavaret eo, Otrou, pelec’h oc’h o chom ? »\nAr varnedigez-ze a laouennaas kalon an abostol, ha pa oad ouz e gas d’ar maro, e saludas e groaz a-ziabell, en eur lavaret : « O kroaz dudius, o c’houi hag a zo deut da vezan eun dra ken kaer abaoue m’eo bet staget ouzoc’h korf ma Zalver ; o kroaz a oa ma zonj ennoc’h keit a oa\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/830&oldid=141144 »


Buhez ar Sent/1894/Fransez a Asiz - Wikimammenn\nBuhez ar Sent/1894/Fransez a Asiz\n◄ Melar Fransez a Asiz Maoris ►\nann pevare devez a viz here\nAr zant-ma a ioa ganet e kear Asiz enn Itali, hag a oue savet e doujans Doue gant he vamm. Iann oa he hano badiziant ; mes he dad a ioa marc’hadour, hag a verze kalz traou d’ar Fransizien. Abalamour da ze e lakeaz deski ar gallek d’he vab, hag ann dra-ze a oue kaoz ma oue great Fransez euz a hema.\nEnn he iaouankiz oa eunn tammik fougeer ; karet a rea ann dillad kaer hag ar c’houmpagnuneziou ; mes he vuez a oue ato pur, hag ato ive e oue mad da ober aluzenn. He dad a egare o velet peger brokuz oa gant he arc’hant ha gant he draou, hag eunn droiad zoken e skoaz ganthan. Abarz ar fin ez ejont ho daou da balez ann eskop hag eno Fransez a zinaz d’he dad kement tra en doa dija var he hano ha kement en doa guir da gaout divezatoc’h. Rei a eure d’ezhan zoken ann dillad en doa bet diganthan, enn eur lavaret : « — Hiviziken em bezo muioc’h a leac’h da lakaat va holl fizians enn Tad am euz enn env. »\nNeuze e viskaz dillad eunn den divar ar meaz, hag ec’h en em lakeaz da ober eur gest evit rapari iliz Sant-Damian ; rak eunn tachad a ioa en doa klevet eur vouez o lavaret d’ezhan enn iliz-se : « — Klask arc’hant, Fransez, da zresa va zi a zo prest da goueza enn he boull. » Evit kas al labour-ma da benn, ec’h en em c’hreaz darbarer he-unan, hag abarz nemeur ann iliz a oue raparet.\nGoudeze ec’h en em dennaz e kichen eur chapel hag a ioa eur c’hart heur bale dioc’h kear Asiz. Ar chapel-ze, hanvet chapel ar Porsionkul pe Introun-Varia-ann-Elez, a ioa ive hanter-freuzet ; mes Fransez a reaz evithan, ar pez en doa great dija evit iliz Sant-Damian, hag heb dale e oue savet adarre a nevez.\nAr zant-ma a zavaz eunn Urs all evit ar merc’hed, hag eunn all c’hoaz, hanvet Trede-Urs ar Binijenn evit ar re holl, goazed pe verc’hed, ne c’hellent ket kuitaat ar bed. Ar pez a glaske dreist peb tra oa lakaat ann dud d’en em zantifia dre ar baourentez hag ar binijenn. He-unan e veve var ann douar evel eur seraphin, ken tomm oa he galoun e kenver Doue, hag ann dra-ze a oue kaoz ma oue leshanvet he Urs ann Urs seraphik. Ne zebre tamm, kouls lavaret, ha goude beza tremenet ann deiz o prezeg pe var dro ar re glanv, e tremene c’hoaz ann noz o pedi eharz ann aoter pe dirak he grusifi.\nAdtapet diwar « https://br.wikisource.org/w/index.php?title=Buhez_ar_Sent/1894/Fransez_a_Asiz&oldid=30736 »\nKemmoù diwezhañ degaset d'ar bajenn-mañ d'an 20 Gen 2012, da 22:30.


Région_Bretagne - Ul lise publik e Liverieg ac’hann da 2020\nDiviz ar Rannvro da lakaat sevel ul lise publik nevez er biz da Roazhon, hag a zo bet degemeret e dibenn 2014, a responto d’an taol kresk-poblañs uhel rakwelet en tolead-se ac’hann da 2020. Ne chome ken da zisklêriañ e pe gumun e lakaat sevel, dezhi da ginnig un dachenn a-zoare. D’an 18 a viz Mezheven en deus degemeret a-unvouezh ar C’huzul-rannvro kinnig Liverieg. Prestik e vo staget gant ar studiadennoù.\nAn takad kinniget gant Kumun Liverieg e-lec’h ma vo savet al lise\nE-kerzh dalc’h miz Kerzu 2014 e oa bet votet gant ar vodadenn-rannvro “sevel er biz-uhel da Roazhon ul lise nevez, plas ennañ evit 1 200 lisead – a c’hallfe pignat betek 1 500 –, hollek ha teknologel e gelenn”. Kumun Liverieg an hini eo zo bet dibabet a-benn ar fin evit degemer ar savadur-mañ, hag a vo a-feson evit skoliata ar grennarded o tont eus skolajoù Lanvezhon, Meled, Sant-Albin-Elvinieg ha Liverieg eus un tu, hag evit lakaat da zigreskiñ un tamm-mat an niver a liseidi e liseoù diabarzh-kêr Roazhon eus un tu all.\nUn dachenn 46 000 m²\nKêr ha Kumuniezh-kumunioù bro Liverieg zo perc’henn war un tolead 6 ha, 46 000 m² anezhañ o vezañ miret evit al lise nevez. An dachenn, hag a vo roet digoust gant ar Rannvro, zo ouzhpenn bras a-walc’h evit lojañ ar savadur nevez, e hentoù-deservij hag e barklec’hioù, kement hag e astennoù da zont, diouzh ma vo anezho. Dre m’emañ lec’hiet war un takad ma kaver skolajoù dija ez eo aes an dachenn-se evit ar pezh a sell ouzh ar monedone ha n’eus ezhomm tamm azasadur-meur ebet a-fet an danframmoù treuzdougen. E-giz-se e vo kazi hanteret an amzer tremenet war an hent gant al liseidi, a be lec’h bennak e teufent, dre ma vo gounezet e-tro 10 munut ganto well-wazh.\nLec’hiet eo ivez an dachenn tostik-tra diouzh ur gwir “kampus sportel”, warnañ aveadurioù a galite e-leizh : poull-neuial, stad, tachenn diavaez evit ar c’hoarioù a-stroll hag an atleterezh, salioù-sport evit pleustriñ a bep seurt obererezhioù.\nUn dachenn-duta a c’hallfe tizhout 1 300 skoliad\nAl lise a astenno e zalc’h, d’an nebeutañ, war tolead-tuta skolajoù Liverieg, Torigneg-Fouilharzh, ha war re ar c’humunioù stag evit bremañ ouzh skolajoù Sant-Albin-Elvinieg ha Sant-Albin-an-Hiliber ; da lavaret eo ur galloud desachañ braspriziet da 1 300 skoliad.\nSpisaet e vo bremañ ar “gennadiñ” ha kartenn ar stummadurioù kinniget, e kenlabour gant akademiezh Roazhon. Reiñ a raio an titour-se an tu da resisaat ar studiadennoù programmañ. Hetiñ a ra Pierrick Massiot “e kemerfe perzh al lise publik da zont-mañ en ur c’hinnig kelenn kempouez hor rannvro hag e vefe kreñvaet gantañ brud Breizh a-fet dreisted ar stummañ”.\nRakwelet sevel ul lise nevez er gevred da Roazhon ac’hann da 2025/26\nAdal ma vo staget gant ar studiadennoù e tigoro ar Rannvro ar gaoz war saverezh ul lise all, ac’hann da 2025/26, lec’hiet an taol-mañ e tolead gevred diazad Roazhon. Ar martezeadennoù e-keñver kresk ar boblañs, e Roazhon ha tro-dro dezhi, a zisoc’h evit gwir war ar fed e vo ret digeriñ ul lise nevez a-vent gant hini Liverieg (1 200-1 500 skoliad) a-raok 2030.\nPublié le Tuesday, June 23, 2015


Pajenn:Le Gonidec - Bibl Santel pe Levr ar Skritur Sakr, eil levr.djvu/359 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/359\nkollou ar Iuzevien ével hô eûr-vâd hô-uuan, ha gwellaen hô c’héfridiou.\n15. Pa glevaz ar Iuzevien pénaoz é teûé Nikanor out-hô, ha gan̄t-han̄ eur strollad brâz a vrôadou, e c’hôlôchon̄t hô fenn a zouar, hag é pédchon̄t ann hini en doa dilennet eur bobl évit-han̄, évid hé virout da-vikenn, ha péhini en doa diskouezet hé warez évid hé zigwéz gan̄d arouésiou anat.\n16. Dré c’hourc’hémenn ann dûg, é kerschon̄t râk-tâl ac’hanô, hag en em strolchon̄t war-harz kastel Dessaô.\n17. Hôgen Simon breûr Judas ô véza déraouet stourmi out Nikanor, a oé spoun̄tet-braz, pa wélaz ô tôn̄t enn euun taol eul lôd ker braz a énébourien.\n18. Koulskoudé Nikanor, péhini en doa klevet komza eûz a galoun vrâz tûd Judas, hag eûz ann ners gan̄t péhini en em gannen̄t évid hô brô, na grédé két fisiout ar varn enn eur stourm gwaduz.\n19. Râk-sé é kasaz araok Posidonius, ha Téodotius, ha Mattias, évit ma rojen̄t ann dourn, ha ma vijé rôet ann dourn d’ézhô,\n20. Ha goudé ma oé padet pell ar c’huzul, ha m’en doé ann dûg hé-unan diskleriet ann abek d’ann armé, mouéz ann holl a oé aotréa ar gévrédigez.\n21. Râk-sé ann daou zug a verkaz eunn deiz évit komza hô daou é-kûz : hag é oé kaset péb a gador d’ézhô, war béré éc’h azézchon̄t.\n22. Koulskoudé Judas a c’hourc’hémennaz ma vijé lékéat tûd armet é lec’hiou déréad, gan̄d aoun na zeûjé ann énebourien da ôber eunn drouk-bennâg oud hé dûd : hag ar gomz-kévret a oé gréat ével ma téréé.\n23. Neûzé Nikanor a choumaz é Jéruzalem, é péléac’h na réaz droug é-béd ; hag é kasaz-kuît ann armé vrâs en doa savet.\n24. Karet a réa bépréd Judas a galoun vâd, hag é oa douget-brâz évit-han̄.\n25. Hé bédi a réaz zô-kén da zimézi, ha da gaout bugalé. Ha Judas a zimézaz, hag en doé éhan : hag hî a vévé kévret hag unvan\n26. Hôgen Alsimus ô wélout ar garan̄tez hag ann unvaniez a oa étré-z-hô, a zeûaz da gavout Démétrius, hag a lavaraz d’ézhan̄ pénaoz Nikanor a skoazié gan̄d hé c’halloud kéfridiou ann diavésidi, ha pénaoz en doa dileûret évit lakaad enn hé garg hé-c’houdé, Judas, péhini a douellé ar roué hag ar rouan̄télez.\n27. Neûzé ar roué ô véza savet droug enn-han̄, hag hen̄ héget-brâz gan̄d ar gwall lavariou-zé, a skrivaz da Nikanor, ô lavarout pénaoz é kavé fall é vijé en em unvanet a garan̄tez gan̄t Makabéus ; hag ével-sé é kemenné d’ézhan̄ hé gâs hép-dalé da Antiokia goudé béza éréet anézhan̄.\n28. Pa glévaz Nikanor kémen̄t-sé, é oé man̄tret ; glac’hared é oa ô véza rédiet da derri ar gévrédigez en doa gréat gan̄t Makabéus, péhini n’en doa gréat droug é-béd d’ézhan̄.\n29. Hôgen ô véza na hellé két énébi oud ar roué, é klaskaz eunn darvoud mâd évit sévéni ar péz a oa bét gourc’hémennet d’ézhan̄.\n30. Koulskoudé Makabéus ô wélout pénaoz Nikanor a aozé anézhan̄ enn eunn doaré rustoc’h, hag é tigéméré anézhan̄ gan̄t mui a rôgôni égét na oa boazet hé ôber, a vennaz pénaoz ar rustoni-sé na zeûé két a dû vâd, hag ô véza strollet eur ré-bennâg eûz hé dûd, é pelleaz diouc’h Nikanor.\n31. Pa wélaz hé-man̄ pénaoz é oa bét diaraoget gan̄d ijin ha ners Judas, é teûaz d’ann templ brâz ha san̄tel, enn amzer ma kennigé ar véleien hô sakrifisou ; hag é c’hourc’hémennaz d’ézhô ma lakajen̄t Makabéus étré hé zaouarn.\n32. Hôgen ar ré-man̄ ô véza touet d’ézhan̄ pénaoz na wien̄t két péléac’h é oa ann hini a glaské ; éc’h astennaz ann dourn étrézég ann templ,\n33. Hag é touaz, ô lavarout : Ma na likiit két Judas étré va daouarn, goudé béza hé éreet, é tiskarinn é-réz ann douar ann templ-man̄ da Zoué, é freûzinn ann aoter, hag é wéstlinn ann templ d’ann tad Bakkus.\n34. Ha goudé m’en doé lavaret kémen̄t-sé, éz éaz-kuît. Hôgen ar véleien oc’h astenna hô daouarn étrézég ann\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/359&oldid=163921 »\nKemmoù diwezhañ degaset d'ar bajenn-mañ d'an 31 Eos 2020, da 12:39.


Etimologiezh - Wikipedia\n(Adkaset eus Gerdarzh)\nAn etimologiezh eo studi istor ar gerioù, da lavaret eo o ereadur adal o stumm hag o uzaj a-vremañ betek ar stad koshañ anezho a c'haller testeniekaat.\n1 Orin ar gerioù\n2 An etimon\n2.1 Emdroadur ar sonioù\n2.2 Emdroadur ar sinifiañsoù\nOrin ar gerioùAozañ\nAr ger etimologiezh a zeu eus al latin etymologia, ger kompozet savet diwar ar gregach kozh étumos (ἔτυμος) « gwir » ha -logia (-λογια) (tennet eus lógos « prezeg, poell »), dre ar galleg étymologie.\nStumm orin ar ger eo an etimon, a vez kemmet goude un emdroadur en e zistagadur peurliesañ, hag un emdroadur en e sinifiañs alies-mat, dreist-holl pa vez estren orin ar ger. Alies a-walc'h e vez kavet an etimon er yezh vammenn.\nUn trede doare eo an neologiezh, da lavaret eo ar goveliañ gerioù nevez en ur yezh evit bastañ da ezhommoù nevez : un neologism eo ar brezhoneg poellgomz (Daveoù a vank), a zo bet goveliet evit treiñ ar ger saoznek smartphone ; diwar gwriziennoù estren e vez krouet neologismoù, evel er galleg téléphone (gregach têle "pell" + phônê "mouezh, son"), pe diwar gwriziennoù a zo er yezh dija, evel pellgomz (pell + komz).\nAr fonetik, a ra gant ar sonioù, hag ar semantik, a ra gant ar sinifiañs, eo an daou hent a heulier evit kavout etimon ar ger-mañ-ger.\nGant ar skridoù koshañ e vez skoret an enklaskoù, ha gant an enrolladennoù ivez abaoe ma'z eur bet gouest da enrollañ sonioù.\nEmdroadur ar sonioùAozañ\nA-viskoazh ez eus tremenet gerioù eus un eil yezh d'eben, ha techet eo ar yezhoù da glotañ kement ger a zegemeront ouzh o doare dibar da zistagañ ar vogalennoù hag ar c'hensosennoù.\nDa skouer, al latin petra "maen" a roas an anv-badez Pêr e brezhoneg. Ne c'halle ket Petra chom evel ma oa en abeg d'ar ger brezhoneg "petra" ; diwar levezon ar stumm gallek Pierre /pjɛr/ e teuas "Pêr", hag en abeg da daol-mouezh kreñv ar brezhoneg ne c'halled ket distagañ /'piɛr/ e-lec'h /pjɛr/ ; Pezr eo bet ar stumm brezhonek koshañ neuze, dre steudiadur /i/ ha dre emdroadur an /t/ latin e /z/ hervez boazioù distagadur ar brezhoneg, kent bezañ Pêr /pɛ:r/, an tired-kognek o verkañ dre skrid ar /z/ a zo aet da get, koulz hag astenn ar vogalenn /e/ en abeg d'ar steuziadur-se end-eeun.\nUr skouer all zo gant ar ger gallek jamais, /ʒamɛ/, a zo troet da "james" /'ʒãməs/ e brezhoneg : pouezet ez eus bet war ar silabenn gentañ, hag astennet ar vogalenn, hervez boazioù ar brezhoneg.\nEmdroadur ar sinifiañsoùAozañ\nBoutin d'ar galleg éventuellement ha d'ar saozneg eventually eo ar ger latin eventus "degouezh" mes disheñvel eo ar sinifiañsoù hervez ar yezh : kement ha "diouzh an degouezh" e talvez éventuellement, pa dalv eventually kement hag "en diwezh".\n↑ An hevelep emdroadur a weler gant /s/ e galleg : maistre > maître /mɛtʀ/, mesme > même /mɛm/, teste > tête /tɛt/, an /s/ o treiñ da vut bewech, pa veze distaget gwechall.\nAdtapet diwar « https://br.wikipedia.org/w/index.php?title=Etimologiezh&oldid=1839882 »\nDernière modification le 23 Mez 2019, à 15:59\nKemmoù diwezhañ degaset d'ar bajenn-mañ d'an 23 Mez 2019, da 15:59.


Buhez ar Zent. pages 209, 210. Encyclopédie Marikavel.\nTriouec'hvet devez a viz Meurz\nSant Gabriel Arc'hêl\nKannad ar C'helou mat\nBezan eo unan eus ar seiz arc'hêl a zo dalc'h -mat en o zav dirak trôn an Otrou Doue, evel ma lavaras e-unan da Zakarias.\nD'ezan e oe roët ar garg da gas war an douar kelou eus Mab Doue o 'n em ober den evit silvidigez an dud. Hag evit gwir, nerz Doue n'en em ziskouez gwelloc'h en nep lec'h evit en Jezuz-Krist, Salver ar bed.\nGabriel a roas da anaout da Zaniel ar peder rouantelez a dlee kouezan an eil goude eben, arôk donedigez ar C'hrist, hag an dek sun ha tri-ugent a vlaveziou a dlee tremen c'hoaz goude, arôk e c'hinivelez.\nGabriel eo a 'n em ziskouezas da Zakarias da gemenn d'ezan ginivelez Yan-Vadezour.\nOuz e welet, Zakarias a oe strafllhet :\n- N'ho pezet aon ebet, Zakarias, eme an êl, ho pedennou ' zo bet selaouet. Elisabeth, ho pried, a c'hano eur mab, ha c'houi hen hanvo Yan.\n» En dudi e c'hellf'et bezan abalamour d'ezan, hag e c'hinivelez a raio da eleiz en em laouennât, rak bras e vezo dirak an Otrou. »\n- Penôs e welin-me an dra-ze ? Koz on, ha ma fried he-unan a zo êt pell war an oad.\n- Me eo Gabriel, a zo em zav dirak Doue, hag a zo bet digaset da gomz ganac'h ha da gas d'ac'h ar c'helou mat-se, ha s'etu ma vefet mut ha n'hellfet ket komz ken, betek an devez ma c'hoarvezo an treo-ze, abalamour ma n'ho peus ket kredet ma c'homzou, a deuio da wir p'en em gavo ar mare.\nC'houec'h miz goude, an êl, leun a zoujanz, a ziskenne en Nazareth hag a zalude eno ar Werc'hez Vari, gant komzou ne oant ket bet lavaret biskoaz, ,e ne vefont lavaret biken da zen-all ebet : "Me ho salud, leun a c'ras, an Otrou a zo ganac'h, binniget oc'h dreist an holl gwrage".\nMari, o klevet kemend-all, a gemeras aon; an êl a lavaras d'ezi : « N'ho pezet aon ebet, Mari, kavet ho peus gras dirak Doue. »\nHa Gabriel a roas d'ezi da anaout penôs e vije mamm d'Hon Zalver, hep paouez da vezan gwerc'hez.\nMari a asantas. An dimezi etre ar C'hrouer hag ar grouadurez a oa grêt, ha Gabriel a oa bet an hanterour.\nPa deu ar Mabig Jezuz da c'henel en kraou Bethléem, eun êl a gan, en bar an nenv : « Gloria in excelsis Deo et in terra pax hominibus bonoe voluntatis. » « Gloar da Zoue en nenvou, ha war an douar, peuc'h d'an dud a volonte vat ! » Hag an êl-ze, war a greder, oa an êl Gabriel.\nPa venn Mab Doue fallgaloni en liorz Jetsemani, pa deu da grenan rak ar maro a zo war e zeuliou, eun êl a deu eus an nenv d'e gennerzi, hag an êl-ze, war a greder, a oa c'hoaz Gabriel.\nC'houi eo, Gabriel, ho peus desket d'imp an Ave Maria. Eus an nenv, ho peus digaset ar c'homzou-ze war an douar; c'houi eo ar c'hentan an eus o lavaret; bugale an Iliz o deus o desket ganac'h, hag o lavar breman, noz-de, eus an eil penn d'egile d'ar bed.\nGrêt ma vefont selaouet bepred gant ar Werc'hez, hon Rouanez hag hon Mamm.\nRoët d'imp nerz da drugarekàt, evel m'eo dleet, an Dreinded Santel, evit ar vad divent he deus grêt d'an dud o rei d'eze eur Zalver.\nHa p'eo gwir e vezet digaset war an douar, pa fell da Zoue diskouez e c'halloud etouez an dud, difennet ac'hanomp enep galloud an ifern, harpet bon zempladurez, nerzet hon c'halonou, ma c'helfomp, eun devez, bezan ganac'h o kanan en rouantelez peurbadus Jezuz-Krist :\nGloar da Zoue ha peuc'h d'an dud.


Fest-Noz – Radio Naoned\nTARZH AN NOZ – Gwener 12/11/2021\n– Atersadenn Glenn Jegou, rener arzel Skeudenn, da geñver nullañ div nozvezh an 19 hag 20 a viz Du.\n– Fin ar bourmenadenn e karter Maurepas e Roazhon gant Virginie Pronost\n– Pevare ton Pumpkin kinniget Marianne\nAtersadenn Benoit Lardiere : Ar strollad DENOAN\nDenoan a zo ur strollad festoù-noz a Vro-Naoned. Tri den zo er strollad .\nBenoit Lardière paotr an akordeoñs, Guillaume Audran gant ar gourbiolin hag Olivier Chené er vandolinenn.\nEmbannet o deus o fladenn gentañ. Benoit Lardière a zo tremenet e studio Radio Kerne Naoned evit lavar hiroc’h da Varianne Vaidie.


Trede levr - XLI - Wikimammenn\nTrede levr - XLI\n◄ Ann den n’en deuz netra a vad anez-han he-unan ha ne hell ket en em veuli euz a netra Trede levr - XLI Arabad eo klask peoc’h ar galoun e-touez ann dud ; n’ema ket enn ho zouez ►\nKENTA KENTEL HA DAOU-UGENT.\nRed eo ober fae war holl enoriou ar bed.\n1. — Jezuz-Krist. — Va map, arabad eo ho pe nec’h e-kenver ar re all, o veza ma’z int meulet hag enoret d’ar c’houls ma’z oc’h disprizet hag izeleet. Savit ho kaloun etrezek enn-oun enn env ; neuze n’ho pezo nec’h e-bed, petra-bennag e vec’h-hu disprizet gant ann dud war ann douar.\n2.— Ann ene mad. — Dallet omp, va Doue, hag a-bred e vezomp touellet gant traou goullo ann douar. Pa zellann piz ouz-in va-unan, neuze e welann n’en deuz great biskoaz den e-bed gaou ouz-in ; dre-ze n’em euz nep gwir abek d’en em glemm enn hoc’h enep.\nKentoc’h e tle ann holl draou krouet en em zevel a-enep d’in, o veza m’am euz gwall bec’het aliez enn ho kenver. Evid-oun-me eta ne dleann kaout nemet mez ha dispriz ; evid-hoc’h-hu avad, meuleudi, enor ha gloar.\nMa n’en em lakaann ket e doare vad da c’hoantaat e venn disprizet ha dilezet gant ann holl, da c’hoantaat e ve great nep stad ac’hanoun, birviken anez va ene na hello kaout ar gwir beoc’h nag ann nerz en deuz ezomm ; birviken anez va c’haloun ne oufe beza sklerijennet na beza a-unan gan-e-hoc’h evit mad.\nAnn hini a hell gwelet e diabars he galoun dirak Doue na gant sklerijen ar wirionez, hen-nez a zeu buhan d’en em zisprizout a-grenn he-unan, rak heb ar c’hras ne gav enn-han he-unan nemet breinadurez ; ha neuze e leac’h klask ann enoriou hag ar meuleudiou, ne zell nemet ouz he baourentez he-unan ; n’euz tra gwelloc’h a-enep stambouc’h ar galoun, gwasa poan zo er bed ! Evit-han da veza izeleet na disprizet, n’en em glemm ket, ne zao drouk e-bed enn-han. Anaout a ra n’en deuz nep gwir abek d’en em glemm, ha seul vui e tisprizer anezhan, seul vui a ze en em zispriz he-unan, rak e pep tra ne zell nemet oc’h Doue, ne zell tamm oc’h ann dud. Lavaret a ra evel ma lavaraz Job : mar fell d’in en em zidamall, va genou a gomzo em enep ; ha mar klaskann diskouez ez ounn direbech, ne rinn nemet diskouez ez ounn kabluz. Goude-ze, o veza ma’z eo mantret he galoun gant ar c’hlac’har, e tro he ene etrezek he Zoue trugarezuz-meurbed, e ped he Dad a zo enn env, da gaout truez ouz he vugel paour : pec’het em eus, eme-z-han, na petra rinn-me, Salver ann dud ? Perak hoc’h eus-hu lekeat brezel da zevel etre-z-hoc’h hag etre-z-oun ? Perak ez ounn-me deuet da gaout drouk ouz-in va-unan ? Perak ne lamit-hu ket va fec’hed digan-en ? Perak ne lamit-hu ket va fallagriez ? Setu me o vont da gousket e-mesk al ludu, ha p’am c’hlaskot diouz ar mintin, ne vezo mui ac’hanoun !\nEuruz eo ann hini en em damall he-unan, rak distaolet e vezo he bec’hejou diwar-n-ezhan ! Euruz eo ann hini en em laka el leac’h izela, rak lavaret e vezo d’ezhan : savit hueloc’h.\nAdtapet diwar « https://br.wikisource.org/w/index.php?title=Trede_levr_-_XLI&oldid=93629 »\nKemmoù diwezhañ degaset d'ar bajenn-mañ d'an 11 Her 2016, da 08:28.


Paun - Wikipedia\nUr paun glas\nUrzhad : Galliformes\nKerentiad : Phasianidae\nAr paun zo un evn eus ar c'herentiad Phasianidae. Brudet eo lost ar par ma weler evel lagadoù warne. Ar spesad pauned anavezetañ eo ar paun glas. Savet e vez evit kaerded e bluñv. Arouez broadel India eo ar paun.\nHervez mojenn ar ramz Argos Panoptes, paotr e gant lagad, e oa bet troc'het e benn outañ, roet d'an doueez Hera, ha ganti e voe lakaet ar c'hant lagad war pluñv lost an evn, en enor d'he servijer feal.\nTri spesad pauned zo.\nPavo cristatus, ar paun glas\nAfropavo congensis, paun Kongo\nSellit ouzh ar ger paun er\nAdtapet diwar « https://br.wikipedia.org/w/index.php?title=Paun&oldid=1922931 »\nKemmoù diwezhañ degaset d'ar bajenn-mañ d'an 1 Gen 2022, da 14:03.


Home Paritito kesako Paritito ha yezhoù Breizh\nParitito ha yezhoù Breizh\n5 May 2015 14 January 2018 Paritito kesako\nPerak dibab ha krouiñ testennoù divyezheg?\nDiv arguzenn bennañ, emren an eil d’eben, a ra da b/Paritito implij galleg ha brezhoneg mesk-ha-mesk.\nDa gentañ hon eus ezhomm bezañ skeudennet en arz, evel ma’z’omp, da laret eo tud divyezhek, en o aez gant, da nebeutañ, div yezh ha n’int ket liammet d’ar memes tachennoù frommel ha sokial anezho. Krediñ a reomp ivez ez eo an divyezhegezh radikal (an hini tammoù brezhoneg unyezhek e-barzh) un doare da zesachañ tud nevez betek ar yezh, hag un doare deomp da vevañ aesoc’h hon brezhoneg e tachennoù sokial liesseurt.\nI. Gellout kaozeal diwar-benn hon gwirionez pemdeziek\nMont da welout abadennoù e brezhoneg dic’hallekaet a ra vad d’an den p’en deus c’hoant aveliñ e benn diouzh bed unyezhek ar galleg e pep lec’h. Paz kentañ ur politikerezh yezh a zo, anat eo, gwareziñ ar c’hrouiñ unyezhek er yezh. Met chom asav war-se a zo enepefedus dre ma ne zalc’h ket e kont ur boan liesbevet er vro, hag a grign tamm ha tamm kalon an dud.\nO tont er-maez deus ar sal c’hoariva, penaos liammañ ar vuhez hollvrezhonek hon eus arvestet-ni a-bell, difiñv er sal zu, hag hon buhez gwir, ken gwir hag ar glav a gouezh warnomp diouzhtu rik o tremen dor ar c’hoariva ? Lezet ‘vezomp disoberiant, hon-unan, o poaniañ da lakaat brezhoneg war ar pemdez, pep hini o soñjal e ra gwashoc’h eget egile, a-fed tachenn komz, a-fed live yezh, hag all… Pe, evit an dud troet kentoc’h d’an eürusted, o tivizout e ra vad gwelout er c’hoariva ar pezh zo didizapl er vuhez, un doare faltazi a zo plijus da welet met distag tre ouzh bed gwirion… ar galleg.\nAn islonk etre an unyezhegezh vrezhonek hag hon buhez gwir a zo arvarus ha poanius. N’eus ket met poan ha disoñj da deurel e-barzh. Ha c’hoazh hag adarre omp diwel ha diglev, e bed ar galleg kenkoulz hag e bed ar brezhoneg. C’hoazh hag adarre e chomomp-ni treuzwelus, evel pa ruilhfe an istor warnomp hep mirout roud ebet deus hon gwirionezioù. Ni, brezhonegerien war ar pemdez, hejet-dihejet d’un eil yezh d’eben, hag a glask sevel ur gevredigezh doujus d’an holl. Ni hag a gar tud unyezhek all, hag a grou liammoù ganto e galleg, hag a zigor o bed war doareoù all, hag a glask saveteiñ ac’hanomp tout diouzh sevenadur ar ghetto. Testennoù unyezhek krenn, ha pa vefent ustitlet en ur yezh all, a chom berr da gontañ hon buhez gwir. Brezhonegerien a-vremañ a zo gwriet o buhez gant tachennoù unyezhek galleg, reoù all unyezhek brezhoneg ha tachennoù divyezhek dre ret. Tud yaouank pe tud kozh a-vihanig, ar re muiañ asur war o yezh, a cheñch yezh e-korf ar memes frazenn a-wechoù, ha gant joa c’hoazh ! Mestr int war an danvez, ha n’o deus ket aon ! E plegoù ar cheñch-kod-mañ (code-switching) an hini eo ec’h ezteulomp neuze hon darempredoù gant ar feulster, ar sevenidigezh, an deskadurezh, ar frommoù, ar garantez, ar galloud, al live sokial e kredomp zo d’ar re all, ha kalz muioc’h c’hoazh (diglosi).\nPrivezioù publik, senenn I\nABIGAËLLE : Prop, kwa. Mah bon. N’eo ket memestra. Me gav hirrrrr ma amzer, Marjanik, ma ouifes. Oh je m’ennuie, si tu savais comment je m’ennuie.\nMARJANIK, lentig: T’as pas besoin de traduire, tu sais. Je parle un tammig, memestra. C’est mieux en breton, il faut que j’apprenne.\nABIGAËLLE : J’avais jamais travaillé dans une galerie marchande.\nSkrivañ en ur yezh nemetken hiriv an deiz a dalv koll war tout an traoù pouezus-se hag a ra hon buhez gwir. Penoas kaozeal diouzhomp, eskemm diwarnomp-ni hon unan o nac’hañ hon pinvidigezh yezhoniel ? Chom stag d’ur yezh nemetken a zo un ali vat d’an deraouidi marteze, met deraouidi n’omp ket ! Ne vimp ket kollet o tiskouez hon mod da vevañ, peogwir eo just awalc’h ar pezh a reomp dija.\nHa padal eo ken aes d’ar c’hoariva tapout poltriji an dud, gant doujañs ha resped, ha reiñ anezho da vezañ gwelet d’ar muiañ-niver. Ul levenez ken simpl ha ken denel. Kerzhit e Mongolia – n’eus ket met se a c’houl an dud. Nag arc’hant, na boued, na dilhad a vank dezho kaout. Poltriji a c’houlennont. Da gentañ penn. Poltriji atav. Tra all ebet. En em welout. En em adanavezout. Santout ez eus diouzhomp e-barzh ar bed. Ober goap diouzhomp-ni hon-unan. Dizoleiñ omp brav evel tud. Naon hon eus abaoe ken pell, lakaet strizh ma z’omp etre Yann ar Gall ha Soazig he c’hoef ha tavañcher. Poent bras eo krediñ en em welout.\nII. An divyezhegezh radikal\nWar ul linenn arguzenniñ disheñvel-krenn, e soñj deomp ez eo ivez an divyezhegezh radikal perzh deus ur politikerezh yezhel efedus evit ar yezhoù minorelaet. An dermen radikal a lakomp da dalvezout an troc’h don gant un divyezhegezh kartennbost hag a lakfe ez-ofisiel e vez trawalc’h drailhañ disterachoù brezhoneg diasur – pa vez loargann – evit bevañ divyezhek. Er pezh a heul e vo pouezus mirout e soñj emañ diazezet an divyezhegezh radikal war un unyezhegezh brezhonek yac’h ha bev.\n2.1. Nac’hañ d’ar galloud ne dalv ket ket nac’hañ ar galloud\nNac’hañ d’ar plas galloudus en deus ar galleg e Breizh a zo perzh deus strategiezh an emsav gant gwir abeg. Lakaet eo bet ar vrezhonegerien fas d’ur raktres galloudus rakurzhiet a embanne ez ofisiel e oant da steuziañ ar buanañ ar gwellañ. Adkemer ar galloud a c’houlenne neuze en em dermeniñ er-maez deus doareoù soñjal hon gwaskerien («Bezañ a zo diouzhomp er bed forzh petra larfec’h !» / «N’oc’h ket da dermeniñ ac’hanomp !»). E-pad pell hon deus nac’het groñs, evit abegoù strategiel, sellout eeun ouzh plas ar galleg, skornet e plas an enebour. Un enebour diabarzh, dre ma oa yezh vamm muioc’h-mui a dud. Lakaat e plas lec’hioù unyezhek er yezh a oa ar pep mallusañ. Gant gwir abeg adarre, hag en un doare psikologel ivez rak an taol a oa ken feuls ha dismantrus er gevredigezh m’hon doa lonket re a zisfiz ouzhomp-ni hon unan. Gellet hon eus bezañ foll awalc’h evit sevel skolioù ha krediñ en dazont, ha gwell a-se.\nTraoù ‘zo n’eus ket met tud foll a c’hell dont a-benn d’ober. Gellet hon deus ober-se oc’h embann e vo saveteet ar yezh dre-se, pa glevemp ervat emañ en arvar bras ur yezh, hervez an UNESCO, pa vez skoliataet nebeutoc’h a 30% deus ar vugale enni. Ar strategiezh nac’hañ avat a zo arvarus war an hir dermen evit un abeg a denn d’ar galloud e-unan : nac’hañ ar galloud – nac’hañ ez eus dioutañ – el lec’hioù ma c’hoari da vat, a lak an dud disoberiant a-eneptañ. Mont efedus a enep galloud-mañ-galloud a c’houlenn da gentañ tout (i) adanavezout ez eus deus ar galloud-se, (ii) lakaat gerioù resis warnañ evit (iii) studiañ pizh e zoare da vont en-dro. M’ez eus un dra desket deomp gant teatr ar re wasket ez eo se : al labour dielfennañ ar galloud a zo ur redi diazez evit sevel binviji efedus ha lakaat e plas strategiezhioù en em dennañ.\nPerak cheñch strategiezh bremañ, p’hon deus c’hoazh nemet 1,6% deus ar re yaouank dindan 18 vloaz a oar brezhoneg e 2011 ? Peogwir eo cheñchet an endro. Peogwir ez eus bremañ tud yaouank digompleks, frouezh labour tenn ur c’hantved, hag a adskriv an istor. Ma z’omp speredek a-walc’h da dennañ gounid deus an aer nevez a zegasont, ma tigemeromp anezho evel ar vugale bet hon eus desavet a-stroll, e kasint ar yezh kalz pelloc’h eget hon eus gellet ober. Piv en dije kredet bevañ an dra-se dek vloaz ‘zo ?\nStaj Piba war teknikoù ar maskl neptu , kaset e galleg gant Lionel Jaffres (Théâtre du Grain, Brest)\n« L, 35 bloaz : Tu as dis tout à l’heure que tu jouais en breton ? C’est bizarre, non ?\nM, 40 bloaz : Euh… <sourire> Non.\nL : … Mais c’est quand même beaucoup des vieux, non ?\nM: Regarde ici depuis hier. Il y a la moitié de brittophones, et c’est large les plus jeunes du stage.\nL: Arrête, je me sens vieille ! »\nNa vezomp ket aonik. Kredomp sellout ouzh ar galloud eeun en e zaoulagad. Ar souezhadenn ‘zo brav : n’eo ket arvarus ober. Ar wirionez a zo bremañ deus hon tu. N’hon eus ket da vezañ foll dre ret ken. Ar wirionez simpl a zo : ar gevier diazez n’eo ket ni a zo azezet warnañ. Krediñ lar ez eo ampechet ar re unyezhek (hag e karomp anezho memestra). Posupl e vez betek bremañ da lodenn vrasañ eus tud unyezhek Breizh bevañ pell deus ar wirionez anat-se : tremen a reont hebiou d’ur binvidigezh joaius a zo un teñzor d’o amezeien. Ar wirionez-se a vez aes awalc’h dezho nebeutaat (en un doare pleustrek, war ar pemdez, o chom hep tostaat re d’un nebeut lec’hioù aes da rakweliñ a-bell). Ar re unyezhek tomm d’ar brezhoneg anezho a c’hell bezañ perzh deus al lodenn-se, abalamour d’ar boan galet e ra dezho gwelout ez eus kement tra a c’hoarvez hepto, pa gredont start e vefent dre familh da vezañ e-barzh. Doare-mañ-doare ghetto ar vrezhonegerien a skoazell anezho en o strategiezh nebeutaat, dre ma lak aesoc’h dezho nac’hañ o c’holl.\nKinnig a reomp un enep-strategiezh diazezet war mammenn puilh hon plijadur deomp-ni, ur strategiezh hag a ra implij deus hon divyezhegezh. Kinnig a reomp degemer ar re unyezhek hegarat en hon touez ha diskouez dezho e c’hellomp-ni eskemm ganto aes (eh ! A-vihanig omp deus ar galleg ivez memestra!). Dalc’het e vo kont deus o ampechamant, ha klasket vo aesaat an traoù dezho – hep kontañ gevier na lakaat anezho da grediñ n’int ket ampechet gant o unyezhegezh. Teknik an damustitlañ, da skouer, dre skeudennoù pe diverradennoù, a c’hell skoazell ar re unyezhek da gompren pezh c’hoarvez. Er vuhez gwir e komprenont ivez diouzhtu ne dapont ket tout ken resis na ken buan evel ar re all (gwir eo ivez er reizhustitlañ, nemet ne vez ket asumet). Teknik an tokarn, gant troourien a labour a-destenn pe war ar prim, a lak anat war wel ez eus tud ampechet ha tud all o skoazell anezho da gemer perzh ar gwellañ ma c’hellont, gant resped evit ar pezh a c’hoarvez. Teknik ar gwriat a c’hell bezañ implijet ivez. E-barzh Pa gouezh ar mogerioù ez eus tudennoù a ro o istor, evel m’eo bet dastumet en atersadenn, e brezhoneg. A-wechoù e vez posupl choaz, en adskrivañ, div pe deir frazenn pe gerioù alc’hwezh a dremeno e galleg. Son a ra gwir d’ar vrezhonegerien boaz da vont d’ur yezh d’eben ma klot reizh gant an dudenn, ha reiñ a ra un nor zigor d’ar re unyezhek. Hervez an distroioù lieseurt hon eus bet war Pa gouezh ar mogerioù, teknik ar gwriat a laosk ar re unyezhek da grediñ da selaou (ha da sellet e fas) ar yezh ne gomprenont ket (« J’avais envie d’être plus avec vous, c’était très frustrant, mais agréable aussi, apaisé. Je me sentais accueillie mais étrangère. », « En breton, on vous écoutait juste par les émotions. C’est sûr que je ne comprenais pas tout mais j’ai aimé », « C’était beau, vous vous parlez vraiment comme ça? »).\nAn teknikoù-se a zo ivez disheñvel splann d’ar reizhustitlañ klot : an arvesterien ha n’int ket ampechet ne vint ket jahinet o klevout/lenn atav div wech ar memestra diouzh heul bep taol ma klevont ar yezh. A-fed arc’hantaouiñ ez eo da hetiñ e c’hellfemp diorren ur strategiezh a-stroll, a-live ar vro, evit degemer souten a-berzh ar frankofoni.\nStrategiezh an divyezhegezh radikal a c’houlenn groñs daou dra evit bezañ efedus:\n(1) derc’hel start war ar prantadoù unyezhek brezhonek en testennoù hag er mont en-dro\n(2) bezañ dedennus da vat (e nep ster ar ger!)\nAn elfenn gentañ a zo pouezus tre – krediñ sellout ouzh plas gwir ar galleg a lak splann e c’hell en em staliañ aes e pep lec’h. Eürusamant e vez aes awalc’h d’ober pa vodomp tud a denn plijadur da vevañ er yezh. An dra-mañ a zeu aesoc’h-aesañ gant ar rummadoù nevez deuet (tud a-vihanig asambles gant tud deuet stummet er stummadurioù hir-amzer). An eil elfenn a zo dija labour nep strollad c’hoariva a galite. Traoù ouzhpenn a c’hell skoazell : (i) bezañ sichant, degemerus ha jentil, (ii) diskouez ul labour « seksi », avremañ, gant un implij aes deus an teknologiezhoù nevez, (iii) kaout fent, doujañs ha spered, (iv) bezañ digor war ar bed, awenet gant oberennoù e yezhoù all (saozneg ha spagnoleg, met reoù all ivez pa vez tu), (v) lakaat tud yaouank flamm aes ar brezhoneg ganto war al leurenn, hag e pep lec’h er c’hrouiñ.\nDeus an divyezhezgezh radikal d’ar brezhoneg\nHon pariadenn a zo e vo cheñchet penn d’ar vazh pa en do tro un den unyezhek da welet simpl ar pezh a vank dezhañ (o c’houzout ma teu ivez aesoc’h dezhañ dont da zeskiñ d’un tu all). Un eurvezh leun a blijadur mesklet gant dizonidigezh a c’hell pikañ awalc’h unan, en un doare don ha personnel, ma choazo-eñ e-unan kas propagand ar c’hantved paseet da ger disoñj. Ar mennozh n’eo ket dreistordinal : implij a vez graet rik deus an nerzh en doa c’hoariet a-enep d’ar brezhoneg ur c’hantved ‘zo. Kaout kudennoù gant ar brezhoneg a zeu da vezañ ur stigmat sokial, merk tud diwarlerc’h n’eus ket fent ganto ha ne santont ket ar bed o treiñ.\nHon pariadenn a zo ivez e vo aesoc’h hon implij amzer pa c’hellimp pediñ hon mignoned unyezhek da welet ar pezh a reomp barzh lodenn all hon buhez. Degemer o ali, o arc’hant hag o gourc’hemennoù a ra vad ivez d’an den.\nShare the post "Paritito ha yezhoù Breizh"\nLennadenn Privezioù Publik ha teatr forum\nResidans lennadenn Privezioù Publik


Ar Fe - Wikimammenn\nL. Prud’homme, 1817 (p. 126-128)\n◄ Ar Sacrilech Ar Fe An Esperanç ►\nAr Fe eo ar guenta eus an teir vertu theologal, rac bezàn eo ar c’hommançamant a silvidiguez an den. Ar fe a so un donæson, ur sclærigen surnaturel roet gant Doue d’e vugale evit credi a galon ar pez en deus revelet, hac a so proposet gant on mam santel an Ilis. Un donæson eo a drugarez Doue, ha Doue en deus confiet d’on mam santel an Ilis an oll guirioneo a fe : ret eo eta obeissa d’e decisiono. Ar fe en general a gompren an oll articlo ; na ell quet bezàn partaget. Piou benac a goll unan aneze, o c’holl tout, da viana evit ar silvidiguez. Ar fe en particulier eo ar greden eus ar poëncho consideret ha credet separamant. Ar fe habituel eo ar greden eus ar speret dre beini e reomp on c’honsantamant d’ar pez en deus revelet Doue, ha proposet evel revelet gant on mam santel an Ilis. Ar fe actuel eo an acto eus ar fe habituel pere a dleomp da ober alies pe a galon pe a c’heno, ispicial pa recevomp ar sacramancho, pe pa ve attaquet ar fe dre an heretiquet, ar schismatiquet, dre an dentation.\nAr fe a so a necessite a voyen, da laret eo, na eller quet plijout da Doue nac en em sauvetaat anez ar fe. Obliget omp da gredi en general an oll articlo a fe, hac en particulier, myster an Dreindet, an Incarnation, on Redamption, ar pez so er Gredo, gourc’hemeno Doue ha re an Ilis ; an nombr, ar galite, an effejo hac ispicial ar Vadiziant, ar Binigen, sacramant an Auter. Ar fe veo eo an hini so soutenet dre on obero ; necesser eo evit on silvidiguez ; hac ar pez a so caus da daonation cals a dud, eo n’o deus nemet ur fe varo. Ar fe varo eo an hini n’en deo quet soutenet dre an œuvro. Da betra e servich credi en christen, mar bever en payen ? N’en deo quet avoalc’h credi a galon, ret eo avoui a c’heno. Dre ar galon, eme sant Paul, e creder evit bezàn justifiet ; dre ar gueno e c’havouer ar fe evit bezàn salvet. Mar en em guevomp etoues an heretiquet, ar schismatiquet, bezomp sonch a gomportamant ar Verzerien : evelte difennomp ha rentomp cont eus on fe. Piou benac, eme on Salver, en defo ma avouet dirac an dud, mên en anzavo dirac ma zad peini so en env ; mæs piou benac am disanzavo dirac an dud, mên a renonço dezàn dirac ma zad peini so en env. Na vezomp quet eta poultron pa ve question da difen on fe.\nAr pec’hejo a enep d’ar fe, eo an ignoranç eus ar religion gristen, hac eus an treo necesser evit en em sauvetaat. Scuillet daëlo voar ar stad eus an dud ignorant, hac instruet aneze. An apostasi, da lavaret eo, renonç d’ar religion, an heresi, ar schism impi, an affection direglet eus ar blijadurezo ha treo ar bed, a so contrel d’ar fe. Pedomp Doue d’on c’honservi eus an erreur ; d’ar berseveranç eo prometet ar gurunen.\nAdtapet diwar « https://br.wikisource.org/w/index.php?title=Ar_Fe&oldid=118038 »\nKemmoù diwezhañ degaset d'ar bajenn-mañ d'an 6 Eos 2018, da 14:20.


Pajenn:Troude ha Milin - Ar marvailler brezounek.djvu/302 - Wikimammenn\nPajenn:Troude ha Milin - Ar marvailler brezounek.djvu/302\ngellfenn-me, eme ar roufl, kaout eunn tamm kik ejenn da zibri hag he c’hoad da zuna, me a lakafe ac’hanoud-te ker munud hag ar brenn gwiniz. — Mar ec’h euz naoun, eme al leon, debr da groc’henn a zo a-ispill oc’h da gorf iskiz hag hudur ; ha mar ec’h euz sec’hed, lip da c’houliou hag ef da c’hoad a zifrunk anezho. Evid-oun-me, me n’am euz ken naoun nemet d’as tispenna-te, ha da zispenna a rinn gant va ivinou, evel dispenna stripou. Ehana ac’h euz goulennet, ehan eta bete warc’hoaz, ha kreva da gorf a-benn neuze, mar gellez, rak ma ne rez ket, ne ri ket divezatoc’h ken-nebeud, rak warc’hoaz ne weli ket ann heol o kuzet.\nSetu neuze hag al leon ha kas al loened enn he raok d’ar gear, hep na oe bet debret hini anezho. Ann aotrou a wel ped a zo anezho, hag o kaout ez edont holl gwitibunan, e lavaraz da Ivon : — Ne d-euz ket kalz a dud evel-d-oud ; te a zo bet, am euz klevet, oc’h en em ganna oc’h ar roufl hag o lakaat anezhan feaz. — Ia da, eme lvon, en em ganna out-han am euz great hirio, ha warc’hoaz her lazinn ; Lezet em euz anezhan beo evit diskouez d’ezhan oc’h piou edo o c’hoari hag en deuz kavet he bar. Karet a rafenn e c’hellfe beza, a-benn warc’hoaz, ann hanter krevoc’h evit na d-oa hirio ; ha pa c’hellfe beza pare, ha teir gweach zo-ken krevoc’h, warc’hoaz e c’hellot dont da welet ac’hanoun o rei d’ezhan he lamm diveza. — Mad eo, eme ann aotrou a lakeaz digas d’he baotr saout\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/302&oldid=144275 »


Skoazellañ ar repuidi a bep tu d'an harz : emgav gant Garance - Noctambule Média\nEtre Bro-Frañs ha Bro-Saoz emañ Garance o chom, studierez e trede bloavezh lennegezh saoznek e skol-veur Bristol eo, hag abaoe an hañv 2015 eo engouestlet evit difenn gwirioù ar repuidi koulz e Calais hag e Bristol. Blev glas hag ur franjenn ken liesliv hag ur ganevedenn ganti, he fal a zo lakaat un tamm liv ha levenez e buhez pemdez latarek ar re o deus ranket dilezel o vro.\nGarance e doug un emvod Utopia 56 e Calais e miz Kerzu 2017\nPazioù kentañ er junglenn\nE miz Gouere 2015, en un davarn er c’harter m’emañ Garance o chom e Bristol eo kroget he endalc’h er stourm-se. Gant an aozadur “Help refugees” krouet e miz Meurzh 2015 e oa bet aozet un emvod evit sikour ar repuidi.\n“ Er bloavezh-se e oa bet kroget da lakaat ar gaoz war kudenn an divroañ, ur bern reuz a oa savet goude skignadenn poltred korf ur bugel sirian astennet war an drezenn war ar rouedadoù sokial [e deroù miz Gwengolo 2015] , ha kaoz a veze alies diouzh enkadenn an divroerien er mediaoù. Er memes koulz e oa bet krouet darn vrasañ ar c’hevredigezhioù skoazell ar repuidi evel “Help refugees”, peotramant “L’auberge des Migrants” hag “Utopia 56” e Bro-Frañs.” a zispleg deomp Garance.\nEr prantad-se neuze ez eus bet klevet kaoz diouzh junglenn Calais, ur c’hamp gouez savet diwar teltennoù, annezioù savet gant lastez hag un hangar bras war tiriad kêr Calais, nebell diouzh an harz etre Frañs hag ar Rouantelezh-Unanet. E miz Eost eo bet Garance den a-youl vat eno e-pad div sizhun, da gentañ en hangar bras oc’h ober traoù a-bep seurt evel merañ ha reiñ an dafar, an dilhad hag ar boued dastumet gant an aozadurioù skoazell ar repuidi, ha da c’houde evel kelennerez galleg diwar ar saozneg e Skol an Tevennoù er pezh a vez anvet hiriv an deiz “ar junglenn gozh”, rak distaliet eo bet e miz Here 2016 gant ar gouarnamant gall.\nEno e reas anaoudegezh gant kalzig repuidi, dreist-holl tud o tont eus bro-Soudan hag Afghanistan, tud oc’h en em gavout en etremar, o c’hortoz galloud tremen en tu all d’an harz da adkavout o familh pe da glask war-lec’h un dazont gwelloc’h evit ar pezh a vez kinniget en o vro orin. Anaoudegezh he deus graet ivez gant tud a-youl vat all hag a oa oc’h heuliañ ur programm skoazell ar repuidi kinniget gant skol-veur Amsterdam, ha kement-se a roas c’hoant dezhi ober ar memes tra met e Bristol.\n#StandWithRefugees – studierien a-gevret gant ar repuidi\nUr wech distroet e Breizh-Veur e krogas Garance da glask un aozadur a skoazell ar repuidi da gavout o flas er vro. Buan en em gavas gant STAR Bristol (STudent Action for Refugees, netra da welet gant transportoù boutin Roazhon) un aozadur krouet e 1996 rannet e 56 strollad disheñvel e pep korn ar Rouantelezh-Unanet, diouzh Bro-Saoz betek Norzh Iwerzhon. Ganto e vez kinniget teir aktivelezh bennañ : an hini gentañ a zo un homework club, ur stal evit sikour ar vugale divroet gant o deverioù, an eil a zo ur stal lenn evit ar vugale hag an trede ur skoazell hiniennel etre ur c’hrennard pe ur grennardez repuad(ez) hag ur studier(ez). “ Abaoe ur bloaz e kemeran perzh er stal lenn, bep sizhun e vezan o lenn gant ar vugale vihan evit boaziañ anezho da zistagañ ha da gompren ar saozneg. Pouezus eo evito rak alies ne glevont ket saozneg digant o zud.”\nTud a-youl vat STAR Bristol\nEn dilennadegoù tremenet eo deuet Garance da vezañ kenbrezidantez strollad STAR Bristol, ha kas a ra da benn meur a obererezh evit dioren ar strollad war pep tachenn. aozet e vez ganto darvoudoù evit kizidikaat an dud diouzh ar c’hudennoù a gavont ar repuidi er vro hag an diskoulmoù posupl evito, dindan stumm kentelioù pe prezegennoù peurliesañ. Nozvezhioù kengred gant sonerezh, boued hag evajoù a aozont ivez evit dastum arc’hant, ar wech paseet int deuet a-benn da gaout 1000£ e giz-se.\nWar an dachenn politikel e labouront ivez dorn-ha-dorn gant ti-kêr Bristol hag he deus krouet ur statud ispisial evit ar repuidi evit gallout degemer anezho gwelloc’h. “Luziet mat eo ar velestradurezh. E skol-veur Bristol ez eus ur studier irakian gant yalc’hadoù studi met nac’het eo bet dezhañ div wech kaout paperioù evit chom e Bro-Saoz. Rankout a ra koulskoude mont da sinañ ur baperenn evit prouiñ emañ er vro, kuit dezhañ da goll e yalc’hadoù. Ar wech o tont en do da sinañ ar baperenn e kreiz ur prantad arnodiñ, ar pezh a zo arvarus evit e ziplom. Kudennoù tort a-seurt a glaskomp renkañ.” a lâr deomp Garance.\nMont a ra zoken STAR betek dorioù ar Parlamant evit mont da gaozeal gant al Lorded hag ar vinistred hag evit ma selaoufent ouzh testenni repuidi ‘zo, koulz hag an diskoulmoù a ginnigont evit gwellaat stad an traoù, evit e vefe kemeret e kont o ali pa vez votet al lezennoù.\nDibenn ur brezegenn aozet gant meur a gevredigezh evit gwirioù ar repuidi\n“An harzoù a lazh an dud”\nE-pad an hañv 2017 eo distroet plac’h he blev liesliv e Calais, nebeutoc’h evit ur bloaz goude distaliañ ar “junglenn” neuze. Eno he deus labouret gant RCK (Refugee Community Kitchen) ur gevredigezh staliet abaoe deroù ar c’hamp en hangar vras. Fardañ a reont ouzhpenn 2 500 pred bemdez. Cheñchet eo an traoù abaoe miz Here 2016, an dud a vez du-hont a zo peurliesañ tud yaouank o-unan, ha dasparzhet e vez muioc’h an dud, rak an aotorelezhioù n’o deus ket c’hoant e vefe diouzh ur c’hamp heñvel ouzh ar junglenn.\n“Er mare-mañ e vez kaoz eus feulster polis er mediaoù. N’eo ket ur vojenn, bez ‘zo diouti a dra sur. Dre ma n’o deus ket c’hoant an aotorelezhioù e grogfe tud d’en em staliañ e tapont o zeltennoù digant ar repuidi, pa n’eo ket distruj anezho. Tapet e ve ganto o golc’hed, o sac’h kein pe a-wechoù zoken o stammenn.” Kement feulster a vez merzet buan war al lec’h pa teu ar repuidi da zebriñ en hangar, ha dizonet en em gavont o merzout e vez diskaret o labour gant aotorelezhioù ar vro. “P’on distroet eno e fin miz Kerzu gant “Utopia 56” ne oa ket cheñchet stad an traoù, ha daoust d’ar goañv n’eus ket a lojeiz evit degemer anezho.” a gont Garance, etre kounar ha dipit.\nGant ar gevredigezh a orin eus ar Morbihan e vez sikouret ivez ar repuidi da gaout paperioù evit chom e Frañs pe mont e Bro-Saoz, ar pezh a zo luzietoc’h c’hoazh bremañ m’eo bet diblaset ar prefedti e Aras. Tro o deus da gaozeal gant repuidi ‘zo digalonekaet o welet o mod bevañ e Calais pa gave dezho kavout repu e bro Gwirioù Mab-Den. Lod a zo mennet da vont e Bro-Saoz toare, lod all a gav gwelloc’h chom e Bro-Frañs o welet pegent dañjerus eo treuziñ an harz. “ An harzoù a lazh an dud, an dra-se a vez komprenet pa labourer en ur c’hamp. E fin ar bloaz ez eus bet muioc’h a dud marv eget boaz. An harz na harz ket an dud da glask tremen, muioc’h a dud a varvo setu tout.”\nSetu perak e kendalc’h Garance da gemer perzh e aozadurioù a-bep seurt evit degemer ar repuidi, evit lakaat an dud da vont gant lugan “Help refugees” – “Choose love” – kentoc’h evit gant ar feulster hag ar marv.\nMarine Lavigne 17 janvier 2018 17 janvier 2018 angleterre, europe, france\nPrécédent Article précédent : Psychiatrie à Rennes : Conditions d’accueil inquiétantes et mauvaise santé mentale des soignants\nSuivant Article Suivant: Le handicap dans notre société


Llangwm (Conwy) - Wikipedia\nAtant Cwm-main, e Llangwm\nLlangwm zo ur gêriadenn hag ur gumuniezh e gevred Sir Conwy, e hanternoz Kembre.\nE kombod Uwch Aled e oa Llangwm er Grennamzer. E-barzh Sir Ddinbych eo bet hag e Clwyd goude.\nUr wazh-dour a red dre ar gêriadenn, kent en em deurel er stêr Ceirw. Er c'hreisteiz ez eus torgennoù hag an hini uhelañ anezho eo ar Foel Goch (611 m).\nUr voudenn-gastell eus ar Grennamzer zo, anvet Tomen Maesmor.\nEvel en daou lec'h all anvet Llangwm e Kembre eo gouestlet an iliz-parrez da sant Jerom. Met da gentañ e oa bet gouestlet da Sent Gwynog ha Noethan, mibien sant Gweltaz.\nE 2011 e oa poblet gant 470 a dud, ha 284 anezho (61,5%) a oa kembraegerien.\n↑ Ffynhonnau Cymru (Ffynnon Wnnod, Llangwm) Kavet d'an 3 Gouere 2016\nAdtapet diwar « https://br.wikipedia.org/w/index.php?title=Llangwm_(Conwy)&oldid=1978390 »


Output argument "xn" (and maybe others) not assigned during call to "get_recurse". Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in Test1 (line 1) assert(abs(get_recurse(exp(1),pi,5,7/9)-20.066097534719034)<100*eps)\nOutput argument "xn" (and maybe others) not assigned during call to "get_recurse". Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in Test2 (line 1) assert(abs(get_recurse(1.01,1.02,5,pi)-4.1026063901404743)<100*eps)\nOutput argument "xn" (and maybe others) not assigned during call to "get_recurse". Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in Test3 (line 1) assert(abs(get_recurse(3.3,1,5,1/2)-1.5647419554132411)<100*eps)\nOutput argument "xn" (and maybe others) not assigned during call to "get_recurse". Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in Test4 (line 1) assert(abs(get_recurse(8,9,35,5/11)-1.3002291773509134)<1000*eps)\nOutput argument "xn" (and maybe others) not assigned during call to "get_recurse". Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k; Error in Test5 (line 1) assert(abs(get_recurse(2,5,50,10/21)-1.3133198875358512)<1000*eps)\nOutput argument "xn" (and maybe others) not assigned during call to "get_recurse". Error in get_recurse (line 7) xn = (get_recurse(x1,x2,n-1,k)*get_recurse(x1,x2,n-2,k))^k;


Pajenn:Marigo - Buez ar Saent.djvu/331 - Wikimammenn\nPajenn:Marigo - Buez ar Saent.djvu/331\no divrec’h. Ar seurt peaurien-ze a so condaounabl dirac Doue, ha dirac an dud ; gaou bras a reont ous ar guir beaurien, ac en ur guer, laeres an alusen eo. Cousgoude e vevont evelse hep remors, na scrupul ebet, sioaz dezo !\nAr Pap Beneat seizvet, Hug Capet Roue Franç, hac an Ampalaer Othon, o devoa un istim vras evitàn. An Ampalaer en alyas da antrepren ar refurm eus a\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/331&oldid=134446 »


Berlobi – me 'lâr deoc'h !\nPublished on Even 20, 2018 Gouere 11, 2018 by berlobiOber un evezhiadenn\nGourc’hemennoù da Ilan KERVOAS-LE NABAT ha Sulian LE BOZEC-CHIFFOLEAU evit an eil priz o deus gouniet evit Teñzorioù !\nHa setu ul liamm da heuliañ evit gouiet mennoz ul lennerez àr al levr : A! Lenn…\nDeskomp brezhoneg !\nPublished on Even 20, 2018 Even 20, 2018 by berlobiOber un evezhiadenn\nUr gazetennourez a ya da enklask en ur c’hlasad brezhonek. Nag iskis an dud !\nSetu tem ar filmig fentus savet get al liseidi 1añ ha Termen. Sellit amañ!\nPublished on Even 8, 2018 by berlobiOber un evezhiadenn\nSetu arruet ar podoù graet e-pad o chomadenn e Tredarzeg e miz Ebrel.\nNa brav int !\nDevezh liamm 3vet-lise\nPublished on Mae 21, 2018 by berlobiOber un evezhiadenn\nDigwener 18/05 e oa bet aozet un devezh eskemm etre ar re 3vet hag al liseidi. Skolidi Henri Wallon o deus kejet get liseidi Jean Macé evit un devezh plijus e Monteneg (35). Bet omp bet é welet kastell Tresaozon e-lec’h oa bet ijinet an istor skrivet get Alice Luron (Klas Termen) hag embannet get Keit Vimp Bev el levr Rederien-mor.\nHa goude-se hon eus pourmenet el lec’h arkeologel Monteneg, hentet get Serj Ar Bozeg, kelennour istor-geografiezh el lise. War-lerc’h ar pik-nik e-mesk ar peulvanoù, hon eus tremenet an endervezh e Auberge des Voyajoueurs lec’h ma vez kinniget 800 c’hoari a bep seurt d’an dud ! Peadra de dremen ur prantad dispar evit ober anaoudegezh ha gober bourrapl !\nKeuz hon eus ne oant ket daet skolidi Kewen ha Ploue hag a oa bet kouviet d’an devezh-mañ ivez.\nChomadenn e Treger-Gouello\nPublished on Ebrel 7, 2018 Ebrel 18, 2018 by berlobiOber un evezhiadenn\nPevar devezh o deus tremenet al liseidi e Treger-Gouello ha chañs vras hon eus bet get amzer flour an nevez-hañv. Lojiñ a raemp e maner Kerhir e Tredarzeg. Kaer e oa al lec’h ha degemerus-tre an dud.\nBet omp bet é vale àr Enez Vriad hag ur bourmenadenn àr vag hon eus graet àr ur zodiac. Gleb tout e oamp e fin mes nag ur blijadur eo bet ! Brav-eston eo al lec’h.\nLabouret hon eus ivez get ar podour Awen Prigent evit tañva al labour poderezh. Bourrapl-tre eo bet ha desket hon eus ober podoù hag o bravaat. Siwazh e vo ret deomp gortoz evit o c’havet rak ne vint ket prest e-raok fin miz Mae. Setu lec’hienn internet Awen : http://douarhatan.free.fr/\nSetu ur video a zeskriv al labour poderezh hon eus graet :\nHag evit echuiñ hon eus bizitet abati Boporzh. Interesant-tre oa ar bourmenadenn hentet ha brav-tre eo al lec’h. Dreist-holl er prantad-mañ ag ar blez get ar bokedoù a sklerijenn ar rivinoù.\nA-drugarez da Goupaia hon eus videoioù a ziverr ar chomadenn :\nCategories beajoù•Tags Treger Kerhir Boporzh AwenPrigent\nPublished on Kerzu 18, 2017 Kerzu 19, 2017 by berlobiOber un evezhiadenn\nBurutelliñ a sinifi reiñ ho soñj, ho meno, àr un darvoud (sonadeg, film, abadenn…) pe un dra (levr, pladenn….).\nRoll ar buruteller : sikour al lenner da ziviz eraok preniñ ul levr, ur bladenn, pe ur bilhed. Setu ar pezh en deus c’hoant gouiet al lenner :\n– Ha plijet e vin get ar film-se ?\n– Dleout a rahe din preniñ ar bladenn-mañ ?\n– Hag emañ ar seurt levr a blijehe din ?\nPaz kentañ : ar sujed\nNe vern peseurt tra eh oc’h é vont da vurutelliñ emañ ret komañs en ur reiñ titouroù d’al lenner. Da skouer, ma burutellit ur film e komañsoc’h en ur verraat an istoar. Emañ ret d’al lenner kaout an titouroù eraok evit bout gouest da gompren ar pezh a laroc’h goude. Titouroù a zleomp kavout e-barzh ur vurutelladenn :\n– anv an oberour, ar skrivagnour\n– an titl\n– an aktourion pe an tudennoù\n– lec’h ar sonadeg\n– diverradenn an istoar\nEil paz : kariñ pe nompas kariñ\nEvit burutelliñ emañ ret deoc’h kaout ur soñj àr ar sujed. Ho pal eo kendrec’hiñ an niver vrasañ a lennerion e talv ar boan mont da welet ar film en deus plijet deoc’h pe ne dalv ket ar boan da lenn ar romant ho peus kavet ken torr-penn. El lodenn-mañ e lâroc’h ma plij deoc’h pe ne blij ket deoc’h. Gwell eo ma kavit traoù da lârout e pep rummad : ar pezh a zo mat, ar pezh n’eo ket.\nTrede paz : dielfenniñ\nPa vurutellit e tleit ivez dielfenniñ : klask a reoc’h neuze justifiiñ ar pezh a soñjit. E-giz-se ma lârit oc’h bet plijet get ar film e vo ret deoc’h displegiñ get petra oc’h bet ken plijet. N’eo ket awalc’h lârout « rak brav eo an istoar ». D’an tu kontrel, ma n’oc’h ket bet plijet, n’eo ket awalc’h lârout eo « nul ». Reiñ skouerioù a vo ret deoc’h evit poueziñ àr ar pezh a lâroc’h. Neuze e c’hellit kas munudoù a zisplego ar pezh a soñjit.\nPevare paz : kloziñ\nEn ur frazenn pe ziv e tiverrit ho meno amañ.\nCategories kentelioù•Tags burutelliñ\nPublished on Meurzh 20, 2017 by berlobiOber un evezhiadenn\nSetu ni diskuizhet goude hon beaj da Zulenn hag an devezh-distro un tammig foll pand hon eus douaret e Pariz e-lec’h Naoned abalamour d’un harz-labour en aerborzh. Hiraet eo bet ar veaj neuze!\nPetra hon eus graet neuze e-pad hon chomadenn e Dulenn ? Un droiad hentet e kreiz-kêr evit ober anaouedegezh get lec’hioù, tud ha darvoudoù brudet ar c’horn-vro ; bizitadenn Trinity College gant e levraoueg divent a lakae da soñjal e Poudlard, skol Harry Potter. Un diskouezadeg diàr arz ar skritur hag al levrioù er Grenn-amzer liammet get levr Kells ; ur bourmenadenn e Glendalough (Glen daou loc’h) a-hed al lennoù hag e kêriadenn gozh ar menec’h ; bizitadenn Dublin City Gallery e-lec’h e c’hellemp sellout doc’h taolennoù graet get livourion mil-vrudet el Monet pe Renoir ha livourion Iwerzhonat hag evel just troioù e Grafton street evit preniñ profoù ! Setu un neubeut skeudennoù ag hon avañturioù.\nCategories beajoù, Uncategorized\nMarc’h al Lorc’h 2\nPublished on C'hwevrer 6, 2017 by berlobiOber un evezhiadenn\nSetu! Achu al labour ha lakaet ar bannoù-treset graet get al liseidi e mediaoueg Lann-ar-Stêr. Aze e chomint betek ar 25 a viz C’hwevrer. Dait niverus d’o gwelet!\nHa daet eo skolajidi 4vet ha 3vet Skolaj Henri Wallon d’o gwelet ha da gejiñ get Bertrand Galic evit un abadenn komz diàr ar vicher savour bannoù-treset. Interesant-tre mes re verr ar prantad evit kaout amzer da sevel an holl goulennoù.\nPublished on Genver 20, 2017 C'hwevrer 6, 2017 by berlobiOber un evezhiadenn\nEvit ar mare eh omp é labourat àr ur raktres awenet get oberenn Pêr-Jakez Helias, “Marc’h al lorc’h” hag al labour graet get Bertrand Galic ha Marc Lizano evit er lakaat e stumm ur vandenn-treset. Goude bout bet studiet buhez Pêr-Jakez Helias ha lennet testennoù tennet ag e levr er c’hlas hon eus dibabet a-strolladigoù un nebeut testennoù. Tremenet hon eus un devezh get Bertrand Galic evit sevel ur senario get an testennoù-se hag un devezh get Marc Lizano evit komañs an tresadennoù. Al labour a achuomp er c’hlas.\nPrest vo evit an diskouezadeg a vo er vediaoueg Lann-ar-Stêr e miz c’hwevrer.\nDeomp da Zulenn!\nPublished on Genver 20, 2017 Genver 20, 2017 by berlobiOber un evezhiadenn\n‘Benn un nebeut sizhunioù e vimp ‘barzh Dulenn! Pevar devezh e tremenimp du-se ha mall zo warnomp gweladenniñ Trinity College ha gwelet levr Kells, pourmen e Grafton Street hag e Stephen’s Green, bale e park naturel Wicklow.\nEvit hon skoazell e c’hellit kemer perzh en ur reiñ un nebeut gwenneien dre al lec’hienn Kengo.\nDielloù Dibabit ur miz Even 2018 Mae 2018 Ebrel 2018 Kerzu 2017 Meurzh 2017 C’hwevrer 2017 Genver 2017 Ebrel 2016 Meurzh 2016 Genver 2016 Even 2015 Mae 2015 Ebrel 2015 C’hwevrer 2015 Even 2014 Mae 2014 Ebrel 2014 Here 2013 Even 2013 Ebrel 2013 Genver 2013 Kerzu 2012 Du 2012 Gouere 2012 Ebrel 2012 Meurzh 2012 C’hwevrer 2012 Genver 2012 Kerzu 2011 Du 2011 Here 2011 Gouere 2011 Even 2011 Ebrel 2011 Meurzh 2011 Genver 2011 Kerzu 2010 Gwengolo 2010 Eost 2010 Gouere 2010 Even 2010 Mae 2010 Ebrel 2010 Meurzh 2010 C’hwevrer 2010 Genver 2010 Kerzu 2009 Du 2009 Here 2009


Pajenn:Perrot - Bue ar Zent.djvu/282 - Wikimammenn\nPajenn:Perrot - Bue ar Zent.djvu/282\nd’ezan, an ôtrou Labre, person Erin. Heman en em lakas da zeski d’ezan al latin evit mont da veleg. Da driouec’h vla, an derzien dom a gasas eleiz a dud d’ar be en Erin. E eontr a oe skoet unan eus ar re gentan. Dizrei a renkas da di e dud.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/282&oldid=140537 »


Kaozeal:Buhez ar Sent - Wikipedia\nKaozeal:Buhez ar Sent\nAnvioù e Buhez ar Sent[kemmañ ar vammenn]\n- Tud zo a garfe implij stummoù an anvioù evel m'emaint e Buhez ar Sent, kentoc'h eget e geriadurioù zo. - Setu un nebeud anvioù tennet eus taolenn Buhez ar Sent ar bloavezh 1912, er bajenn 945: - *Agatha, Alphons, Andre, Athanas, Augustin ... Bernard, Berthele, ... Dominik, Edouard, Elisabeth... Hedwij, ... Klemant ... Thimothe ... Zephyrin. Kemmet eo an doare-skrivañ abaoe .\nPeseurt tud?--Gwendal 7 Her 2011 da 07:45 (UTC)\nNe gomprenan ket da gemm : talvoudus e kavan al liamm am eus lakaet , aesoc'h da implij eget an hini kozh o klask "gouzout digant " e oan ha kavet aes: https://books.google.fr/books?id=L0lj8xYhANwC&pg=PA491&lpg=PA491&dq=gouzout+digant&source=bl&ots=ZkeWCscB_1&sig=8niBPFJVg71ahC65Jk9P1v7JKLc&hl=fr&sa=X&ved=0ahUKEwjilJ3Cs_jWAhXIvBoKHZZeDs4Q6AEILDAB#v=onepage&q=gouzout%20digant&f=false. Bianchi-Bihan (kaozeal) 17 Her 2017 da 20:13 (UTC)\nAdtapet diwar « https://br.wikipedia.org/w/index.php?title=Kaozeal:Buhez_ar_Sent&oldid=1772895 »\nKemmoù diwezhañ degaset d'ar bajenn-mañ d'an 17 Her 2017, da 20:13.


Doare-skrivañ KLT - Wikipedia\nAn doare-skrivañ KLT a oa bet implijet evit skrivañ brezhoneg etre 1908 ha deroù ar bloavezhioù 1950. Ne vez ket graet gantañ ken abaoe an amzer-se met chomet eo an anv KLT, implijet n'eus forzh penaos a-wechoù.\n2 Nevez-flamm: "Komz KLT"\n3 Pouez-mouezh KLT\nE 1908 e oa bet un toullad skrivagnerien vrezhonek, bodet en Emglev ar skrivagnerien, oc'h en em glevout diwar-benn ar reolennoù da skrivañ ar yezh en un doare a vefe unvan evit brezhoneg Leon, Kerne ha Treger, alese an anv KLT.\nDegemeret e oa bet ar reolennoù reizhskrivañ-se gant ar braz eus an dud a skrive brezhoneg en teir bro-se, ar re a embanne levrioù ha kelaouennoù enno. Sinet e oa an emglev gant an dud-mañ : Frañsez Vallée, Emil Ernod, Louis Le Clerc (Kloareg ar Wern), Yann-Vari Perrot, Koroller, Erwan ar Moal, Aogust Bocher, Caurel, Klaoda ar Prad, Jos ar Braz (Dirlem), anvioù meneget e Grammaire bretonne du dialecte de Tréguier, gant Louis Le Clerc, diwar pennadoù eus ar sizhunieg Kroaz ar Vretoned .\nSkignet e voe an doare-skrivañ KLT gant Frañsez Vallée hag e gelaouenn Kroaz ar Vretoned, met implijet e voe ivez gant an darn vrasañ eus ar c'helaouennoù all embannet e broioù Leon, Kerne ha Treger etre an daou vrezel-bed, evel Gwalarn pe Feiz ha Breiz. Ne oa nemet ar skrivagnerien wenedek a oa chomet e-maez an emglev-se hag a gendalc'he d'ober gant un doare-skrivañ dibar d'ar gwenedeg.\nE dibenn ar bloavezhioù 1930 e krogas skrivagnerien zo, evel Langleiz, da glask unvaniñ an doareoù-skrivañ KLT ha gwenedek, evit kaout un doare-skrivañ hepken evit an holl vrezhonegoù. N'eo nemet e 1941 e voe tizhet an emglev ha degemeret an doare-skrivañ peurunvan.\nNevez-flamm: "Komz KLT"Aozañ\nAbaoe un toullad bloavezhioù e vez graet KLT a-wechoù ivez eus kement tamm brezhoneg a vez komzet e-maez Bro-Wened, gant Gwenedourien zo hag a sell ouzh rannyezhoù ar broioù brezhonek all evel pa vijent unvan, pa n'int ket. Ar weledigezh-se a vez skignet ivez en abadennoù skinwel zo.\nKoulskoude n'hall an anv KLT bezañ nemet anv un doare-skrivañ : biskoazh n'eo bet unanet doareoù-komz Kerne, Leon ha Treger, hep ankouaat Goueloù.\nA-wechoù e vez graet anv eus "taol-mouezh KLT", da lavaret eo, al lodenn eus ar brezhonegva ma vez pouezmouezhiet ar gerioù war ar silabenn eildiwezhañ, ar pezh a c'hoarvez e Leon a-bezh, e Treger a-bezh (war-bouez nebeut), hag ul lodenn vras eus Kernev.\nKoulskoude, ma'z eo unvan a-walc'h dre vras an taol-mouezh en dachennad-se, ez eus un toullad diforc'hioù bihan en diabarzh, da skouer:\nen ul lodenn vat eus Treger ne vez ket taolmouezhiet ar ger ket, met ar silabenn a-raok, pa vez taolmouezhiet bep tro e Leon\ntaolmouezhiet e vez an trede silabenn diwezhañ alies e kornioù zo (Pelem ha tro-war-dro), evel er ger brezhoneg ([‘brεznεk]),\ngerioù unsilabennek evel moan a vez divsilabennek e Leon.\n↑ Pajennoù 223-234, trede embannadur. Adembannet e 1986 gant Ar Skol vrezoneg - Emgleo Breiz.\n↑ Job Jaffré, e-barzh Etrezomp e brezhoneg, 1974-1975, er bajenn 128, a gomz eus brezhoneg KLT (sic)\n↑ Abadennoù Ken tuch', kenskrivet gant Goulwena An Henaff\n+ Doareoù-skrivañ ar brezhoneg\nAdtapet diwar « https://br.wikipedia.org/w/index.php?title=Doare-skrivañ_KLT&oldid=1972020 »\nKemm diwezhañ d'an 6 Meu 2022 da 07:41\nKemmoù diwezhañ degaset d'ar bajenn-mañ d'an 6 Meu 2022, da 07:41.


(Adkaset eus New York (kêr))\nUnan eus brasañ kêrioù ar bed eo New York gant 8 336 817 a dud, hag e-kreiz ur vegalopolenn divent a 19 milion a dud dindan teir Stad (New York, New Jersey, ha Connecticut). Abaoe 1990 eo aet ar minorelezhioù d'ober al lodenn vrasañ eus kêriz. Ouzhpenn bezañ unan eus kêrioù brasañ ar bed ez eo ivez unan eus ar re bouezusañ. Eno emañ sez Aozadur ar Broadoù Unanet, hag ul lec'h ekonomikel hep e bar gant Wall Street hag an New York Stock Exchange.\nWar-dro 5000  a henvroiz Lenape (pe "Delaware") a oa o chom er c'hornad pa voe dizoloet e 1524 gant Giovanni da Verrazzano, ur moraer italian gopret gant ar roue gall Frañsez Iañ, a anvas anezhañ "Nouvelle Angoulême" (Angoulême Nevez) pa oa bet Frañsez Iañ dug Angoulême..\nE 1614 e voe savet un toullad tier, er c'hreisteiz d'ar stêr, gant Hollandiz a glaske diazezañ kenwerzh ar foulinennoù, hag anvet e voe "Nieuw Amsterdam" (Amsterdam Nevez), er c'hreisteiz da v-Manhattan. Gant an Izelvroad Peter Minuit e voe prenet enez Manhattan digant al Lenape e 1626, hag hervez ur vojenn (distaolet a-benn bremañ), e vije koustet dezhañ $24 e gweraj.  E 1664 e voe aloubet ar gêrig gant ar Saozon, hag anvet "New York" gante abalamour da zug York, e Bro-Saoz (a oa da vezañ James II).\nAdtapet diwar « https://br.wikipedia.org/w/index.php?title=New_York&oldid=1878386 »\nKêrioù Stad New York\nKemmoù diwezhañ degaset d'ar bajenn-mañ d'an 9 Mez 2020, da 05:24.


Dimitri Boekhoorn - Un den a vil delenn — Bannoù-heol\nPosté le 01/12/2020 - Presse\nDimitri Boekhoorn - Un den a vil delenn\nNé aux Pays-Bas, Dimitri Boekhoorn est venu vivre en Bretagne, où il a appris le breton et est devenu harpiste professionnel. Il participe en ce moment au nouvel enregistrement de la cantate de René Abjean, Ar Marc’h Dall.\nAbalamour d’he spered etrekeltiek en deus dibabet ar soner telenn o tont eus an hanternoz d’en em staliañ e Breizh, e-lec’h emañ bev c’hoazh benveg kozh ar Gelted.\nN’eo ket gant unan hepken met gant un dek bennak a delennoù eo deuet Dimitri d’ar studio e Kemper. Amañ e vez enrollet an tonioù a vo klevet war enrolladur nevez abadenn sonerezh Ar marc’h dall, skrivet gant René Abjean 40 vloaz a zo, ha kaset a-benn en-dro gant Arnaud Elegoët. Gant e roched gwenn, e jiletenn hag e vlev hir e klot Dimitri gant pimpatrom an “telennour keltiek”. Kontañ a ra e vuhez gant ur vouezh sioul hag ur brezhoneg flour livet a-boan gant ur pouez-mouezh ne zeu ket eus ar galleg.\nEn Izelvroioù eo bet savet an den a 43 bloaz, o chom e Breizh-Uhel abaoe ugent vloaz. “En ur rannvro nepell eus Bro-Alamagn hag eus kêr Appeldorn, ur vro plijus ha digor d'al levezonioù estren. Er skol eil derez em eus kroget\nda zeskiñ yezhoù european all. Staget em boa ivez gant seniñ sonerezh d'ar mare-se : an delenn geltiek, ar fleüt iwerzhonat, biniou Bro-Galisia, an ocarina.” Gant e familh en doa gweladennet Iwerzhon, Bro Skos ha Breizh. “Pa oan seitek vloaz on aet d'ar Skol-Veur, da gentañ da studiañ an istor ha goude istor ar yezhoù keltiek en Utrecht hag e Skol-Veur Leiden. C'hoant ‘meus bet da zizoleiñ ar yezhoù keltiek a-vremañ ivez. Iwerzhoneg hag un tamm kembraeg am eus desket mui pe vui. Evit tremen ur bloavezh en estren-vro, ar studierien all a veze boas mont da Iwerzhon pe da Gembre... Me 'meus soñjet e vefe ur mennozh brav mont da beurzeskiñ galleg ha deskiñ brezhoneg e Breizh”.\nA-benn ar fin eo chomet Dimitri e Roazhon da brientiñ un dezenn war blas a rol al loened e-barzh mitologiezh ar Gelted e testennoù ar Grennamzer. Gant stajoù KEAV eo deuet Dimitri da vestroniañ ar brezhoneg komzet.\n“Krog e oan gant an delenn da unnek vloaz. Klevet em boa Alan Stivell, ar vreudeur Quefféléant ha telenourien meur eus Bro-Iwerzhon ha Skos. Goude ma zezenn on bet pedet da gelenn an delenn hag ar fleüt iwerzhonat e Kelc'h Keltiek Roazhon ha lec’hioù all.” Spered an imbourc’her a chom tost ouzh hini ar soner : labourat a ra Dimitri abaoe ugent vloaz gant Claude Bioley, ul ludaouer eus bro Suis evit diorren telennoù keltiek nevez. “Ouzhpenn ugent telenn am meus er ger ! Kinnig a ran sonadegoù-telenn gant dek telenn disheñvel, binviji ar Grennamzer, telennoù keltiek ha telennoù krouet nevez 'zo. Doareoù da seniñ eus ar Grennamzer, eus Amerika ar C’hreisteiz ha teknikoù bet krouet ganin-me a implijan.”\nSonet pe enrollet en deus Dimitri gant tud anavezet bras, Alan Stivell pe Michael McGoldrick. “Daou vloaz 'zo em eus sonet gant Carlos Nuñez, Jordi Savall, eus Katalonia ha tregont soner all en Iliz-Veur Santiago, e Galisia.\nUr gwir blijadur e oa bet adkrouiñ ul laz-seniñ grennamzerel !” Labourat a ra war un eil bladenn solo.\nNevez ‘zo eo aet Dimitri kuit eus Roazhon evit mont da chom war ar maez. Ul lec’h a-bouez evit prederiañ war dazont an delenn etre div veaj en Europa da reiñ stajoù pe konzertoù. Ur pezhiad mat a hent en deus graet ar studier deuet eus kalon Europa betek Breizh hep gouzout e teufe da binvidikaat istor vrav distro an delenn geltiek.


Pajenn:Imitation ar Verc’hes Vari.djvu/194 - Wikimammenn\nPajenn:Imitation ar Verc’hes Vari.djvu/194\ne lavaren : Ah ! chetu eno ar pes a vezo great un deis da Jesus !!!\nCompren a ran, ô mam Guerc’hes ! peguer glac’harus e tlie beza ho stad, hac eo gant ræson e c’halv an ilis ac’hanoc’h rouanes ar verzerien.\nAr verzerien o deus bet ho phen trouc’het ; exposet int bet d’al loenet sauvach ; perisset int bet dre an tan pe an dour. Mæs ho souffrançou ordinalamant ne vizent qet padus : ho re-c’hui o deus padet tri bloas ha tregont hac epad an oll amser-se, leun a gourach hac a ners muioc’h eguet an oll verzerien assambles, e velac’h gant ar brassa patiantet ar souffrançou bepret neves pere a brepare Doue deoc’h, ha dreist peb tra ar re a dliac’h un deis da anduri var ar c’halvar.\nEvidon-me a so ar sempladures hac al lachete memes pa velan ar souffrançou pere a dle c’hoarvezout ganen. Ma en em nevessae continuelamant ho poan, o sonjal en tourmanchou a dlie Jesus da anduri, bepret ives e nevêseac’h ar c’henta sacrifiç ho poa great anezan oc’h e offr da Zoue e dad, ebars en templ.\nOc’h ene a yoa en dristidigues ar vrassa : mæs bepret e jouisse eus ar peoc’h.\nFalvout a rea deoc’h, gant ar soumis-\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/194&oldid=109961 »\nKemmoù diwezhañ degaset d'ar bajenn-mañ d'an 29 Du 2017, da 01:48.


Petra 'mañ é lâret ? An c'hoari ! - Ti Douar Alre\nMil vrudet eo an tresour Nono e bed ar vrezhonegerion ha pelloc’h c’hoazh ! 4 zresadenn lan a fent hag a vuhez en deus savet evidomp (trugarez dezhañ !). Pep gwezh e vo gwelet 2 dudenn ; unan ‘zo é komz, ijinit respont egile ! Pep sizhun e vo skignet un dresadenn àr hor c’hont Facebook, Respontit deomp er c’hombod “ commentaires”. Ar re wellañ a vo embannet àr hol lec’hienn internet !\n3. Teirvet tresasenn - testenn an eil lagadenn : Julie Cuvellier.\n2. Eilvet tresadenn - testenn an eil lagadenn get Titi Breizh.\n1. Tresadenn gentañ - testenn an eil lagadenn get Erwan Conan.